hotchpotch/miracl-hf-unified huggingface dataset:
ตำบลของญี่ปุ่น
ตำบล () ในประเทศญี่ปุ่น ถือเป็นหน่วยการปกครองในระดับเทศบาล หน่วยการปกครองที่สูงกว่าตำบลคือจังหวัด ไม่มีหน่วยการปกครองที่ต่ำกว่าอีก ในหนึ่งจังหวัดจะประกอบไปด้วยหลายๆเทศบาล คือเทศบาลหมู่บ้าน, เทศบาลตำบล และเทศบาลเมือง โดยที่แต่ละเทศบาลเป็นอิสระต่อกัน
เมื่อหมู่บ้านพัฒนาจนมีประชากรถึงเกณฑ์ จะได้รับการยกฐานะขึ้นไปเป็น "ตำบล" และเมื่อตำบลพัฒนาและมีประชากรถึงเกณฑ์ จะได้รับการยกฐานะขึ้นไปเป็น "เมือง" ทั้งนี้เมืองที่มีการพัฒนาและมีความสำคัญตลอดจนความโดดเด่นทางด้านวัฒนธรรมอาจจะได้รับการพิจารณาจัดตั้งเป็นเมืองระดับพิเศษที่มีอยู่ 3 ระดับคือ เมืองอันตั้งขึ้นโดยข้อบังคับ, เมืองศูนย์กลาง และ เมืองพิเศษ
กรีฑาชิงแชมป์โลก
กรีฑาชิงแชมป์โลก () เป็นการแข่งขันกรีฑาระหว่างประเทศในกลุ่มสมาชิกสหพันธ์กรีฑาระหว่างประเทศ (ไอเอเอเอฟ) การแข่งขันจัดขึ้นทุก ๆ 2 ปี เริ่มครั้งแรกในปี ค.ศ. 1983 ใน กรีฑาชิงแชมป์โลก 1983
ฟีเล (ยานอวกาศ)
ฟีเล หรือ ไฟลี () เป็นส่วนลงจอด (lander) หุ่นยนต์ขององค์การอวกาศยุโรปซึ่งไปกับยานอวกาศ "โรเซตตา" จนลงจอดบนดาวหาง 67พี/ชูรีวมอฟ-เกราซีเมนโค ที่กำหนด หลังออกจากโลกไปแล้วกว่าสิบปี เมื่อวันที่ 12 พฤศจิกายน 2557 ส่วนลงจอดสามารถลงจอดควบคุม (controlled touchdown) บนนิวเคลียสดาวหางได้สำเร็จเป็นครั้งแรก คาดว่าอุปกรณ์จะได้ภาพแรก ๆ จากผิวดาวหางและทำการวิเคราะห์ ณ ที่เดิมเพื่อหาองค์ประกอบของดาวหาง "ฟีเล" ถูกเฝ้าติดตามและควบคุมจากศูนย์ปฏิบัติการอวกาศยุโรปที่ดาร์มชตัดท์ ประเทศเยอรมนี
ส่วนลงจอดนี้ได้ชื่อตามเกาะไฟลีในแม่น้ำไนล์ซึ่งพบโอบิลิสก์ โดยโอบิลิสก์ดังกล่าวร่วมกับศิลาโรเซตตาถูกใช้ถอดอักษรไฮโรกลิฟอียิปต์
เลิฟลิซ
Lovelyz (เลิฟลิซ) () เป็นกลุ่มดนตรีในประเทศเกาหลีใต้ เกิร์ลกรุ๊ปภายใต้สังกัดของ Woollim Entertainment เดบิวต์ ปี 2014 มีสมาชิก 8 คน: เบบี้โซล, จีแอ, จีซู, มีจู, เคย์, จิน, ซูจอง, เยอิน
เปาะเปี๊ยะ
เปาะเปี๊ยะ เป็นอาหารว่างที่พบในเอเชียตะวันออกและเอเชียตะวันออกเฉียงใต้
ทำให้สุขภาพดีช่วยลดน้ำหนัก
ลุมเปีย
ลุมเปีย(Spring roll) เป็นอาหารพื้นเมืองในประเทศจีน และถือเป็นอาหารของฟิลิปปินส์ด้วย
โรงเรียนนาโพธิ์พิทยาสรรพ์
โรงเรียนนาโพธิ์พิทยาสรรพ์ ได้รับอนุมัติจากกรมสามัญศึกษา กระทรวงศึกษาธิการ ให้จัดตั้งเมื่อวันที่ 2 มีนาคม พ.ศ. 2527 มีเนื้อที่ 75 ไร่ 2 งาน 40 ตารางวา ตั้งอยู่บนพื้นที่สาธารณประโยชน์บ้านหนองแหน สถานที่ก่อสร้าง อยู่ติดถนนแจ้งสนิท ตรงหลักกิโลเมตรที่ 30 - 31 อยู่ห่างจาก อำเภอบรบือ ประมาณ 22 กิโลเมตร อยู่ห่างจากตัวจังหวัดมหาสารคาม 55 กิโลเมตร
โรงเรียนนาโพธิ์พิทยาสรรพ์ ตั้งอยู่เลขที่ 84 หมู่ 13 บ้านปทุมทอง ตำบลนาโพธิ์ อำเภอกุดรัง จังหวัดมหาสารคาม รหัสไปรษณีย์ 44130 โทรศัพท์ 043-706888 
เป็นโรงเรียนมัธยมศึกษาขนาดเล็ก ประจำตำบลนาโพธิ์ มีจำนวนนักเรียน 390 คน สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ 
สำนักงานเขตพื้นที่การศึกษามัธยมศึกษา เขต 26 รับผิดชอบจัดการศึกษาในพื้นที่เขตบริการ 21 หมู่บ้าน ดังนี้
 สภาพชุมชนส่วนใหญ่มีอาชีพทำ/ไร่ทำนา (ไร่อ้อย/ไร่มันสำปะหลัง)“สีแดง-น้ำเงิน-เหลือง”
“นตฺถิ ปญฺญา สมาอาภา” แปลว่า แสงสว่างเสมอด้วยปัญญาไม่มี
ยิ้มแย้ม แจ่มใส มีวินัย ใฝ่ศึกษา กีฬาเด่น เป็นโรงเรียนชุมชน
ทำการสอน คือ หลักสูตรแกนกลางการศึกษาขั้นพื้นฐาน พุทธศักราช 2551 ในระดับชั้นมัธยมศึกษาปีที่ 1– 6
หมู่ตันผี
หมู่ตันผี หรือหมู่ตาน เป็นพืชในสกุลโบตั๋นที่เป็นพืชพื้นเมืองในจีน ชื่อสามัญในภาษาอังกฤษคือ tree peony พืชชนิดในจีนเรียก "mudan" (牡丹) และมีความสำคัญในวัฒนธรรมจีน ดอกของสปีชีส์นี้ใหญ่กว่าสปีชีส์อื่น
เปลือกนอกของรากใช้เป็นยาสมุนไพรจีนเรียก "mudanpi"(牡丹皮) เปลือกนอกเป็นสีเทาอมน้ำตาล ด้านในเป็นสีน้ำตาลอ่อนหรือเทาเหลือง รากใช้เป็นยาช่วยให้เลือดลมหมุนเวียนระบายความร้อน ทำให้เลือดเย็น
แปะเจียก
แปะเจียก ในภาษาจีนแต้จิ๋ว หรือไป๋เสาในภาษาจีนกลาง เป็นพืชชนิดหนึ่งในสกุลโบตั๋น เป็นพืชพื้นเมืองในเอเชียกลางและเอเชียตะวันออก ตั้งแต่ทิเบตตะวันออกไปจนถึงภาคเหนือของจีนและไซบีเรียตะวันออก ดอกขนาดใหญ่และกลม บานแล้วมีกลิ่นหอม เมื่อบานดอกมีทรงเหมือนถ้วย กลีบดอกสีชมพู เกสรสีเหลือง
พืชชนิดนี้ใช้เป็นยาสมุนไพรในจีน รากด้านนอกเป็นสีน้ำตาลแดงอ่อนหรือขาว ใช้เป็นยาบำรุงตับ รากที่ปอกเปลือกออกแล้วใช้เป็นยาบำรุงเลือด
โรงเรียนยิ่งยวดพิทยานุกูล
โรงเรียนยิ่งยวดพิทยานุกูล ตั้งอยู่เลขที่ ๑๙๘ หมู่ที่๒ตำบลบ้านยวด อำเภอสร้างคอมจังหวัดอุดรธานีรหัสไปรษณีย์๔๑๒๖๐ สังกัดสำนักเขตพื้นที่การศึกษามัธยมศึกษา เขต๒๐สำนักงานคณะกรรมการการศึกษาขั้นพื้นฐานกระทรวงศึกษาธิการ โทรศัพท์๐๔๒– ๙๑๐๑๖๒ โทรสาร๐๔๒– ๙๑๐๑๖๒ เว็บไซต์ https://sites.google.com/site/yingywdsasn/ เปิดสอนระดับชั้นมัธยมศึกษาปีที่ ๑ ถึง ชั้นมัธยมศึกษาปีที่ ๖ เนื้อที่ ๓๘ ไร่ ๓๐๐ ตารางวา 
เขตพื้นที่บริการของโรงเรียนยิ่งยวดพิทยานุกูล คือ ตำบลบ้านหินโงม ตำบลบ้านยวด อยู่ในเขตพื้นที่องค์การบริหารส่วนตำบลหินโงม องค์การบริการส่วนตำบลบ้านยวดอยู่ห่างจาก อำเภอเมือง จังหวัดอุดรธานี ซึ่งเป็นที่ตั้งสำนักงานเขตพื้นที่การศึกษาอุดรธานี เขต ๑ ประมาณ ๗๕ กิโลเมตร อยู่ห่างจากอำเภอสร้างคอม ประมาณ ๑๕ กิโลเมตรมีถนนสายหลักผ่าน หน้าโรงเรียนและผ่านกลางหมู่บ้าน คือ ถนนสาย บ้านโคกก่อง – หินโงม
โรงเรียนยิ่งยวดพิทยานุกูล เดิมเป็นโรงเรียนสร้างคอมวิทยา สาขาบ้านยวด สังกัด กรมสามัญศึกษาตั้งขึ้นเมื่อ ต่อมา ในเดือน มกราคม ๒๕๓๔ ได้รับอนุญาตให้เปิดทำการสอนระดับมัธยมศึกษาตอนต้น โดยใช้สถานที่ คือ หอประชุมสภาตำบลบ้านยวดรับนักเรียนชั้นมัธยมศึกษา ปีที่ ๑ จำนวน ๑ ห้องเรียน มีนักเรียน ๓๖ คน 
ในปีการศึกษา ๒๕๓๕ ได้ย้ายไปเปิดทำการสอนยังสถานที่ซึ่งได้รับบริจาคจำนวน ๓๕ ไร่ อยู่ห่างจากบ้านยวดไปทางทิศตะวันตก ทางไปบ้านชาด ระยะทาง ประมาณ ๑ กิโลเมตร และได้ขยายการสอนจนถึงชั้นมัธยมศึกษาปีที่ ๓ มีห้องเรียนทั้งหมด ๗ ห้องเรียน โดยสร้างอาคารชั่วคราว หลังคามุงแฝก ๑ หลัง เป็นสถานที่เรียน 
ปีการศึกษา ๒๕๓๖ ได้สร้างอาคารชั่วคราวเพิ่มขึ้นอีก ๑ หลัง ด้วยความร่วมมือของผู้ปกครอง ชุมชน
ในวันที่ ๘ มีนาคม ๒๕๓๘ กรมสามัญศึกษา ได้ประกาศตั้ง โรงเรียนสร้างคอมวิทยา สาขาบ้านยวด เป็นโรงเรียนเอกเทศ ใช้ชื่อว่า “ โรงเรียนยิ่งยวดพิทยานุกูล ” โดยมี 
นายสมบัติ มูลน้อย ผู้อำนวยการโรงเรียนสร้างคอมวิทยา รักษาการในตำแหน่งผู้บริหารโรงเรียน และในวันที่ ๒๒ สิงหาคม ๒๕๓๘กรมสามัญศึกษา ได้แต่งตั้ง นายสุรพล วงศ์คำจันทร์ ให้มารักษาการณ์ในตำแหน่งครูใหญ่โรงเรียนยิ่งยวดพิทยานุกูล และโรงเรียนได้รับบริจาคที่ดินเพิ่มขึ้นอีก ๓ ไร่ จาก นายไพวัลย์ ธาตุวิลัย ทำให้โรงเรียนมีที่ดินทั้งสิ้น ๓๘ ไร่
ปัจจุบัน โรงเรียน เปิดทำการสอน ตั้งแต่ระดับชั้นมัธยมศึกษาปีที่ ๑ ถึง ชั้นมัธยมศึกษาปีที่ ๖ มีชั้นเรียน ๖ ชั้นเรียน ครู ๑๐ คน ลูกจ้างชั่วคราว ๒ คน ครูอัตราจ้าง ๑ มี นายกำธร หนูทอง ปฏิบัติหน้าที่ผู้อำนวยการโรงเรียน
สำนักงานคณะกรรมการสุขภาพแห่งชาติ
สำนักงานคณะกรรมการสุขภาพแห่งชาติ (สช.) เป็นองค์การมหาชน ภายใต้การกำกับดูแลของนายกรัฐมนตรี ที่จัดตั้งขึ้นตามพระราชบัญญัติสุขภาพแห่งชาติ พ.ศ. 2550 ซึ่งประกาศในราชกิจจานุเบกษา เมื่อวันที่ 19 มีนาคม พ.ศ. 2550 มีฐานะเป็นหน่วยงานเลขานุการของคณะกรรมการสุขภาพแห่งชาติ ทำหน้าที่ประสานด้านนโยบายและยุทธศาสตร์ของรัฐบาล จัดทำรายงานสถานการณ์ของระบบสุขภาพ และดำเนินการเพื่อให้มีการจัดสมัชชาสุขภาพ
สำนักงานคณะกรรมการสุขภาพแห่งชาติ ก่อตั้งขึ้นตามพระราชบัญญัติสุขภาพแห่งชาติ พ.ศ. 2550 โดยการโอนกิจการของสถาบันวิจัยระบบสาธารณสุข ในส่วนของสำนักงานปฏิรูประบบสุขภาพแห่งชาติ (สปรส.)
สำนักงานปฏิรูประบบสุขภาพแห่งชาติ (สปรส.) เกิดขึ้นจากการที่รัฐบาลของนายชวน หลีกภัย เห็นว่าระบบสุขภาพในขณะนั้น ยังไม่สามารถช่วยให้ประชาชนมีสุขภาพและคุณภาพชีวิตที่ดีพอ จึงต้องมีการปฏิรูประบบสุขภาพ สร้างระบบสุขภาพให้มีมาตรฐาน โดยการออกระเบียบสำนักนายกรัฐมนตรีว่าด้วยการปฏิรูประบบสุขภาพแห่งชาติ พ.ศ. 2543 เป็นผลให้เกิด "สำนักงานปฏิรูปสุขภาพแห่งชาติ"
ลูกา เบรเซล
ลูกา เบรเซล () เกิดเมื่อวันที่ 8 มีนาคม ค.ศ. 1995 ในดิลเซิน-สโตกเกม เป็นนักสนุกเกอร์อาชีพชาวเบลเยียม ถือว่าเป็นหนึ่งในผู้เล่นที่มีแววมากที่สุดในพรสวรรค์ด้านสนุกเกอร์ที่กำลังจะเกิดขึ้น
อาเซียนซูเปอร์ลีก
อาเซียนซูเปอร์ลีก () เป็นการแข่งขันฟุตบอลระหว่างสโมสรต่าง ๆ ในภูมิภาคอาเซียน ซึ่งจัดโดย สหพันธ์ฟุตบอลอาเซียน (เอเอฟเอฟ) และจะเริ่มแข่งขันในเดือนสิงหาคม พ.ศ. 2559 ผู้ชนะจะได้สิทธิ์ไปเล่นเอเอฟซีแชมเปียนส์ลีกรอบแบ่งกลุ่ม
อาเซียนฟุตบอลหญิงแชมเปียนชิพ
อาเซียนฟุตบอลหญิงแชมเปียนชิพ หรือ ฟุตบอลหญิงชิงแชมป์แห่งชาติอาเซียน (AFF Women's Championship) เป็นการแข่งขันฟุตบอลหญิงระหว่างประเทศในเขตอาเชียน จัดโดย เอเอฟเอฟ (สหพันธ์ฟุตบอลอาเซียน)
ปี 2014 ได้จัดขึ้นในชื่อการแข่งขันอายุไม่เกิน 19 ปี. ซึ่งครั้งนั้นไทยชนะเหนือเวียดนามในการดวลลูกโทษตัดสิน.
ความเป็นจริงเสริม
ความเป็นจริงเสริมหรือความเป็นจริงแต่งเติม () เป็นเทคโนโลยีที่ผสมผสานระหว่างความเป็นจริง และ โลกเสมือนที่สร้างขึ้นมาผสานเข้าด้วยกันผ่านซอฟต์แวร์และอุปกรณ์เชื่อมต่อต่าง ๆ ซึ่งถือว่าเป็นการสร้างข้อมูลอีกข้อมูลหนึ่งที่เป็นส่วนประกอบบนโลกเสมือน (virtual world) เช่น ภาพกราฟิก วิดีโอ รูปทรงสามมิติ และข้อความ ตัวอักษร ให้ผนวกซ้อนทับกับภาพในโลกจริงที่ปรากฏบนกล้อง
เทคโนโลยี AR แบ่งเป็น 2 ประเภท ได้แก่ แบบที่ใช้ภาพสัญลักษณ์และแบบที่ใช้ระบบพิกัดในการวิเคราะห์ข้อมูลเพื่อสร้างข้อมูลบนโลกเสมือนจริง ซึ่งในทางเทคนิคแล้วภาพสัญลักษณ์ที่ใช้ จะนิยมเรียกว่า “Marker”  หรืออาจจะเรียกว่า "AR Code" ก็ได้ โดยใช้กล้องเว็บแคมในการรับภาพ เมื่อซอฟต์แวร์ที่เราใช้งานอยู่ประมวลผลรูปภาพเจอสัญลักษณ์ที่กำหนดไว้ก็จะแสดงข้อมูลภาพสามมิติที่ถูกระบุไว้ในโปรแกรมให้เห็น เราสามารถที่จะหมุนดูภาพที่ปรากฏได้ทุกทิศทางหรือเรียกว่าหมุนได้ 360 องศา
ขั้นตอนการทำเทคโนโลยีเสมือนจริง ประกอบด้วย 3 ขั้นตอน คือ
1. การวิเคราะห์ภาพ (Image Analysis) เป็นขั้นตอนการค้นหา Marker จากภาพที่ได้จากกล้องแล้วสืบค้นจากฐานข้อมูล (Marker Database) ที่มีการเก็บข้อมูลขนาดและรูปแบบของ Marker เพื่อนำมาวิเคราะห์รูปแบบของ Marker การวิเคราะห์ภาพ สามารถแบ่งได้เป็น 2 ประเภท ได้แก่ การวิเคราะห์ภาพโดยอาศัย Marker เป็นหลักในการทำงาน (Marker based AR) และการวิเคราะห์ภาพโดยใช้ลักษณะต่างๆ ที่อยู่ใน ภาพมาวิเคราะห์ (Marker-less based AR)
2. การคำนวณค่าตำแหน่งเชิง 3 มิติ (Pose Estimation) ของ Marker เทียบกับกล้อง
3. กระบวนการสร้างภาพสองมิติ จากโมเดลสามมิติ (3D Rendering) เป็นการเพิ่มข้อมูลเข้าไปในภาพ โดยใช้ค่าตำแหน่ง เชิง 3 มิติ ที่คำนวณได้จนได้ภาพเสมือนจริง
องค์ประกอบของเทคโนโลยีเสมือนจริง ประกอบด้วย
1.AR Code หรือตัว Marker ใช้ในการกำหนดตำแหน่งของวัตถุ
2.Eye หรือ กล้องวิดีโอ กล้องเว็บแคม กล้องโทรศัพท์มือถือ หรือ ตัวจับ Sensor อื่นๆ ใช้มองตำแหน่งของ AR Code แล้วส่งข้อมูลเข้า AR Engine
3AR Engine เป็นตัวส่งข้อมูลที่อ่านได้ผ่านเข้าซอฟต์แวร์หรือส่วนประมวลผล เพื่อแสดงเป็นภาพต่อไป
4.Display หรือ จอแสดงผล เพื่อให้เห็นผลข้อมูลที่  AR Engine ส่งมาให้ในรูปแบบของภาพ หรือ วีดีโอ
หรืออีกวิธีหนึ่ง เราสามารถรวมกล้อง AR Engine และจอภาพ เข้าด้วยกันในอุปกรณ์เดียว เช่น โทรศัพท์มือถือ หรืออื่นๆ
คเวซัน
คเวซัน () เป็นอำเภอในจังหวัดชุงช็องเหนือ ประเทศเกาหลีใต้ มีประชากร 44,461 คน และมีพื้นที่ 842 ตารางกิโลเมตร
อำเภอคเวซันเมืองฝาแฝด กับ:
อันซ็อง
อันซ็อง () เป็นเมืองในจังหวัดคย็องกี ประเทศเกาหลีใต้ อยู่ห่างจากโซลไปทางทิศใต้ประมาณ 80 กิโลเมตร
เมืองอันซ็องได้ประชาสัมพันธ์เมืองของตัวเองเป็น "เมืองแห่งศิลปินใหญ่" โดยมีชื่อเสียงทางด้านการผลิตผลิตภัณฑ์ทองเหลือง, ศิลปะและงานประดิษฐ์โดยใช้ฝีมือ ในช่วงตั้งแต่ปลายฤดูใบไม้ผลิจนถึงฤดูใบไม้ร่วง เมืองอันซ็องได้จัดงานเทศกาลนัมซาดังนือรี ส่วนงานเกษตรกรรมของเมืองประกอบไปด้วยสาลี่และข้าว
ในปี พ.ศ. 2506 ตำบลยงอินและโคซัมได้ยุบรวมกันเป็นอำเภออันซ็อง ต่อมาในปี พ.ศ. 2526 อีก 6 ตำบลได้รวมกับอำเภออันซ็องและเข้าไปเป็นเขตหนึ่งของเมืองพย็องแท็ก และในปี พ.ศ. 2541 ก็ได้รับการยกฐานะเป็นเมืองอันซ็อง
สถาบันการศึกษาในเมืองอันซ็องประกอบไปด้วย:
โรงเรียนมัธยมฮันกยอเรเป็นโรงเรียนสำหรับผู้ลี้ภัยชาวเกาหลีเหนือซึ่งอยู่ที่เมืองอันซ็อง
ช็องซ็อน
ช็องซ็อน () เป็นอำเภอในจังหวัดคังว็อน ประเทศเกาหลีใต้ มีชื่อเสียงในเรื่องต้นกำเนิดของ "ช็องซ็อนอารีรัง" เพลงพื้นบ้านที่มีชื่อเสียงของเกาหลีใต้ และอำเภอนี้ยังเป็นบ้านเกิดของวอน บิน นักแสดงที่มีชื่อเสียงและนักฟุตบอล ซ็อน ฮี-คย็อน
ไฮวันรีสอร์ทเป็นสกีรีสอร์ทตั้งอยู่ที่ตำบลโกฮัน และยังมีคังว็อนแลนด์คาสิโนเพียงแห่งเดียวในเกาหลีใต้ที่เปิดให้ชาวเกาหลีใต้เล่นซึ่งตั้งอยู่ใกล้กับไฮวันรีสอร์ทโดยรีสอร์ทตั้งอยู่เหนือระดับน้ำทะเล 1,345 เมตร นับเป็นสกีรีสอร์ทที่ตั้งอยู่บนที่สูงที่สุดในเกาหลี
จังหวัดบั๊กกั่น
บั๊กกั่น () เป็นจังหวัดของประเทศเวียดนาม ตั้งอยู่ในภาคตะวันออกเฉียงเหนือของประเทศ ทางทิศเหนือของเมืองหลวงฮานอย บั๊กกั่นเป็นเมืองเดียวของจังหวัดที่เป็นทั้งเมืองหลักของจังหวัดและเทศบาล เขตจังหวัดครอบคลุมพื้นที่ 4,859.4 ตารางกิโลเมตร จังหวัดนี้มีประชากรประมาณ 308,900 คน ณ ปี ค.ศ. 2008 ลักษณะภูมิประเทศเป็นภูเขา อุดมไปด้วยทรัพยากรทางธรรมชาติซึ่งได้แก่แร่ธาตุและป่าไม้ มีภูเขา แม่น้ำ และทะเลสาบที่มีทิวทัศน์สวยงามมากมาย
ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 北𣴓
จังหวัดเต็ยนิญ
จังหวัดเต็ยนิญ () เป็นหนึ่งจังหวัดในภาคตะวันออกเฉียงใต้ของประเทศเวียดนาม เมืองหลักคือเมืองเต็ยนิญ
จังหวัดเต็ยนิญมีประชากรประมาณ 989,800 คน และพื้นที่ 4,028 ตารางกิโลเมตร
ฟุตบอลทีมชาติเยเมนใต้
ฟุตบอลทีมชาติเยเมนใต้ เป็นฟุตบอลทีมชาติของประเทศ เยเมนใต้ ระหว่าง พ.ศ. 2508 - 2532 เคยผ่านเข้าแข่งเอเชียนคัพรอบสุดท้ายใน พ.ศ. 2519 แพ้ฟุตบอลทีมชาติอิหร่าน 0-8 และแพ้ฟุตบอลทีมชาติอิรัก 0-1 เข้าร่วมการแข่งขันฟุตบอลโลกรอบคัดเลือกเพียงครั้งเดียวในรอบคัดเลือกฟุตบอลโลก พ.ศ. 2529 ซึ่งในรอบแรกแพ้ฟุตบอลทีมชาติบาห์เรน หลังจากรวมประเทศกับเยเมนเหนือใน พ.ศ. 2533 ได้รวมกันเป็นทีมเดียวคือฟุตบอลทีมชาติเยเมน
ฟุตบอลทีมชาติเยเมนใต้ได้สถาปนาขึ้นเมื่อ 2 กันยายน พ.ศ. 2508 และเข้าแข่งขันในฟุตบอลแพนอฟุตบอลทีมชาติเลบานอนาหรับ พ.ศ. 2508 ที่กรุงไคโร ประเทศอียิปต์ เยเมนใต้แข่งกับ ฟุตบอลทีมชาติอียิปต์ (ซึ่งเล่นในชื่อสหสาธารณรัฐอาหรับ) iเป็นเกมแรกและแพ้ 14-0 ซึ่งเป็นการแพ้มากที่สุดของทีม เยเมนใต้แข่งแพ้อีกสามครั้งในกลุ่ม: แพ้ฟุตบอลทีมชาติซูดาน 9-0 แฟ้ฟุตบอลทีมชาติปาเลสไตน์ 1-0และแพ้ฟุตบอลทีมชาติเลบานอน 4-3 เยเมนใต้ไม่ได้ลงแข่งขันอีกเลยจน 10 มกราคม พ.ศ. 2515 จึงลงแข่งกระชับมิตรแพ้ฟุตบอลทีมชาติแอลจีเรีย 4-1
อิหร่านถอนตัวออกจากการแข่งขันก่อนการแข่งขันเพราะเป็นผลจากสงครามอิรัก-อิหร่าน ทำให้ในสายเหลือเพียงสองทีม
พรรคแห่งชาติซาราวะก์
พรรคแห่งชาติซาราวะก์ () เป็นพรรคการเมืองในมาเลเซีย เป็นสมาชิกของแนวร่วมแห่งชาติตั้งแต่ซาราวะก์เข้าร่วมกับมาเลเซียจนถึง พ.ศ. 2547 ก่อนจะออกจากแนวร่วมแห่งชาติและเข้าร่วมในการเลือกตั้งทั่วไป พ.ศ. 2547 และการเลือกตั้งในรัฐซาราวะก์ พ.ศ. 2549 ในฐานะฝ่ายค้าน
พรรคแห่งชาติซาราวะก์ก่อตั้งเมื่อ 10 เมษายน พ.ศ. 2554 เป็นพรรคที่สามในซาราวะก์ต่อจากสหพรรคประชาชนซาราวะก์และพรรคเนอการาซาราวะก์ เพื่อเป็นทางเลือกของชาวดายักในการเข้าร่วมกิจกรรมทางการเมือง การประชุมทั่วไปครั้งแรกของพรรคเกิดขึ้นเมื่อ 29 เมษายน พ.ศ. 2504 ที่เมืองเบอตง ในระยะแรกเน้นสมาชิกที่เป็นชาวดายัก และเริ่มรับสมาชิกที่ไม่ใช่ชาวดายักใน พ.ศ. 2506 โดยมีทั้งชาวจีนและชาวมลายูเข้าร่วมเป็นสมาชิก
ในวันที่ 20 เมษายน พ.ศ. 2553 พรรคแห่งชาติซาราวะก์เข้าร่วมเป็นสมาชิกของปากาตันระก์ยัต ซึ่งเป็นแนวร่วมฝ่ายค้าน แต่ก่อนจะถึงการเลือกตั้งรัฐซาราวะก์ใน พ.ศ. 2554 พรรคได้ประกาศถอนตัวออกมา
โรนัลด์ กุมัน
โรนัลด์ กุมัน (; เกิดเมื่อวันที่ 21 มีนาคม ค.ศ. 1963 ที่เมืองซานดัม จังหวัดนอร์ทฮอลแลนด์) เป็นอดีตนักฟุตบอลชาวดัตช์ ปัจจุบันเป็นผู้จัดการทีมชาติเนเธอร์แลนด์ กุมันเป็นน้องชายของแอร์วิน กุมัน อดีตผู้ฝึกสอนของไฟเยอโนร์ด และเป็นลูกชายของมาร์ติน กุมัน อดีตนักฟุตบอลทีมชาติเนเธอร์แลนด์ กุมันเป็นหนึ่งในกองหลังที่ดีที่สุดตลอดกาล เป็นที่รู้จักกันดีในเรื่องความแม่นยำในการยิงระยะไกล (โดยเฉพาะฟรีคิก) และเป็นกองหลังที่ทำประตูได้มากที่สุดเป็นอันดับต้น ๆ ในวงการฟุตบอลโลก
ในระดับนานาชาติ กุมันเป็นหนึ่งในดาวเด่นของทีมชาติเนเธอร์แลนด์ร่วมกับมาร์โก ฟัน บัสเติน, รืด คึลลิต, ฟรังก์ ไรการ์ด และแด็นนิส แบร์คกัมป์ เขามีส่วนร่วมกับทีมชาติดัตช์ที่ชนะเลิศในการแข่งขันฟุตบอลชิงแชมป์แห่งชาติยุโรป 1988 และได้ลงเล่นในฟุตบอลโลก 1990 และฟุตบอลโลก 1994
หลังจากคว้าแชมป์ยูโรเปียนคัพร่วมกับเปเอสเฟในปี ค.ศ. 1988 กุมันได้ย้ายไปยังบาร์เซโลนาโดยกลายเป็นส่วนหนึ่งของ "ดรีมทีม" ของโยฮัน ไกรฟฟ์ และช่วยให้บาร์เซโลนาคว้าแชมป์ลาลีกา 4 ปีติดต่อกัน (ระหว่างปี ค.ศ. 1991 ถึง 1994) และยูโรเปียนคัพซึ่งเขายิงประตูให้ทีมชนะซัมป์โดเรียได้ในปี ค.ศ. 1992
ในฐานะเป็นผู้ฝึกสอนของพรีเมียร์ลีก อังกฤษ กุมันได้เป็นหัวหน้าผู้ฝึกสอนของเซาแทมป์ตัน ตั้งแต่ฤดูกาล 2014 ถึง 2016 มีผลงานยอดเยี่ยม ทำให้เซาแทมป์ตันซึ่งเป็นสโมสรเล็ก ๆ กลับขึ้นมาสู่ระดับพรีเมียร์ลีกได้ และสู้กับสโมสรขนาดใหญ่กว่าได้ดี ทำให้ในช่วงการแข่งขันฟุตบอลชิงแชมป์แห่งชาติยุโรป 2016 ซึ่งตรงกับช่วงปิดฤดูกาล กุมันได้รับแต่งตั้งให้เป็นหัวหน้าผู้ฝึกสอนของเอฟเวอร์ตัน
ฟรังก์ เดอ บูร์
ฟรันซิสกึส "ฟรังก์" เดอ บูร์ () เกิดเมื่อวันที่ 15 พฤษภาคม ค.ศ. 1970 เป็นผู้จัดการทีมฟุตบอลและอดีตนักฟุตบอลชาวดัตช์ เป็นผู้จัดการสโมสรทีมล่าสุดคือแอตแลนตายูไนเต็ดในเมเจอร์ลีกซอกเกอร์ เดอ บูร์ ใช้เวลาส่วนใหญ่ในอาชีพนักฟุตบอลอยู่กับสโมสรอายักซ์โดยเป็นแชมป์เอเรอดีวีซี 5 สมัย, เคเอ็นวีบี คัพ 2 สมัย, ยูฟ่าคัพ 1 สมัย และยูฟ่าแชมเปียนส์ลีก 1 สมัย เขาใช้เวลาห้าปีต่อมากับสโมสรบาร์เซโลนาและคว้าแชมป์ลาลีกาในฤดูกาล 1998–99 ก่อนจะเลิกเล่นฟุตบอลอาชีพหลังจากไปค้าแข้งเป็นระยะเวลาสั้น ๆ กับสโมสรกาลาตาซาไร, เรนเจอส์, อัรร็อยยาน และอัชชะมาล (ในประเทศกาตาร์)
เดอ บูร์ เป็นผู้เล่นที่ไม่ใช่ผู้รักษาประตูที่ติดทีมชาติมากที่สุดในประวัติศาสตร์ของทีมชาติเนเธอร์แลนด์ โดยได้ลงเล่นทั้งหมด 112 นัด เขาทำหน้าที่กัปตันผู้นำทีม "อัศวินสีส้ม" เข้าไปถึงรอบรองชนะเลิศของฟุตบอลโลก 1998 และฟุตบอลชิงแชมป์แห่งชาติยุโรป 2000
หลังจากเกษียณตัวเองจากการเล่นฟุตบอลอาชีพ เดอ บูร์ ก็เข้าไปรับงานผู้จัดการทีมเยาวชนของอายักซ์ และไปเป็นผู้ช่วยของแบร์ต ฟัน มาร์ไวก์ ในการคุมทีมชาติเนเธอร์แลนด์ ในเดือนธันวาคม ค.ศ. 2010 เขาเข้ารับตำแหน่งผู้จัดการสโมสรอายักซ์และพาสโมสรคว้าแชมป์เอเรอดีวีซีในฤดูกาลแรกของเขา (2010–11) ใน ค.ศ. 2013 เดอ บูร์ ได้รับรางวัลรีนึส มีเคิลส์ สำหรับผู้จัดการสโมสรแห่งปีในเนเธอร์แลนด์หลังจากที่อายักซ์ครองแชมป์เอเรอดีวีซี 3 ปีติดต่อกัน อีกหนึ่งปีต่อมา เขากลายเป็นผู้จัดการสโมสรคนแรกที่นำทีมคว้าแชมป์เอเรอดีวีซี 4 ปีติดต่อกัน
ฟรังก์ เดอ บูร์ เป็นน้องชายฝาแฝดของโรนัลด์ เดอ บูร์ ทั้งสองเป็นเพื่อนร่วมทีมกันที่สโมสรอายักซ์, บาร์เซโลนา, เรนเจอส์, อัรร็อยยาน, อัชชะมาล และทีมชาติเนเธอร์แลนด์
ช้างสุมาตรา
ช้างสุมาตรา (; ) เป็นชนิดย่อยของช้างเอเชีย ("E. maximus") ชนิดหนึ่ง จัดเป็นช้างที่พบได้เฉพาะบนเกาะสุมาตรา ประเทศอินโดนีเซีย เท่านั้น
ช้างสุมาตรา มีรูปร่างที่เล็กกว่าช้างเอเชียชนิดอื่น ๆ มีลำตัวสีเทาจางและมีรอยด่างน้อยกว่าช้างเอเชียชนิดอื่น โดยมีจุดสีชมพูเฉพาะบนใบหูเท่านั้น ช้างสุมาตราตัวเต็มวัยมีความสูงจากพื้นถึงไหล่วัดได้ 2-3.2 เมตร น้ำหนักระหว่าง 2,000-4,000 กิโลกรัม มักอาศัยอยู่ในพื้นที่ป่าและถิ่นที่อยู่ปกคลุมด้วยต้นไม้บางส่วน
ปัจจุบันช้างสุมาตราตกอยู่ในภาวะใกล้สูญพันธุ์อย่างวิกฤต คาดว่ามีจำนวนประชากรทั้งหมดไม่เกิน 1,000 ตัว โดยสาเหตุสำคัญที่สุดของการสูญพันธุ์ คือ การไล่ล่าจากพรานป่าเพื่อเอาอวัยวะและงาไปขายในตลาดมืด ถือเป็นปัญหาที่ร้ายแรงที่สุดมากกว่าการสูญเสียถิ่นที่อยู่อาศัย หรือโรคระบาดเสียอีก แม้ปัจจุบันจะมีการตั้งศูนย์อนุรักษ์ช้างสุมาตราขึ้นภายในอุทยานแห่งชาติเวย์แคมบัส แต่ทว่ารอบ ๆ ศูนย์อนุรักษ์ก็ยังคงมีปัญหาการไล่ล่าอยู่ ในระยะแรก ๆ ที่มีการตั้งศูนย์อนุรักษ์ขึ้นมา ก็ปรากฏมีพรานป่าแอบเข้ามาลักขโมยช้างออกไปฆ่าจนมีการปะทะกับเจ้าหน้าที่หลายครั้ง ได้รับความเสียหายทั้งสองฝ่าย จึงมีการคล้องโซ่ช้างไว้เพื่อให้ได้ยินเสียงในเวลากลางคืน มิได้เป็นไปเพื่อการล่ามหรือกักขังแต่อย่างใด
ปัจจุบันที่ศูนย์อนุรักษ์แห่งนี้มีจำนวนช้างสุมาตราเลี้ยงไว้ราว 80 เชือก เป็นช้างที่เชื่องต่อผู้เลี้ยงเหมือนช้างบ้าน ซึ่งภาวะเช่นนี้เสี่ยงอย่างมากต่อการสูญเสียพฤติกรรมตามธรรมชาติไป อีกทั้งในวันหยุดเสาร์-อาทิตย์ ทางศูนย์ก็ยังได้เปิดให้นักท่องเที่ยวเข้ามาเยี่ยมชมได้อีก เพื่อต้องการเงินนำไปเป็นค่าใช้จ่ายในการเลี้ยงดู, ศึกษา และอนุรักษ์ต่อยอดขึ้นไปในอนาคต แม้ช้างที่เลี้ยง ณ ที่นี่มีการขยายพันธุ์ได้ลูกช้างบางส่วนแล้วก็ตาม แต่การปล่อยคืนสู่ธรรมชาติยังมิอาจทำได้ เพราะปัญหาการไล่ล่าที่ยังคงมีอยู่
จังหวัดนามดิ่ญ
นามดิ่ญ () เป็นจังหวัดหนึ่งที่ตั้งอยู่ในดินดอนสามเหลี่ยมปากแม่น้ำแดงของประเทศเวียดนาม
วอลเลย์บอลเวิลด์ลีก 2000
วอลเลย์บอลเวิลด์ลีก 2000 เป็นครั้งที่ 11 ของการแข่งขันวอลเลย์บอลชายประจำปีระดับนานาชาติ มีทั้งหมด 12 ประเทศ ระหว่างวันที่ 26 พฤษภาคม – 16 กรกฎาคม รอบชิงชนะเลิศจะถูกจัดขึ้นในรอตเทอร์ดาม, ประเทศเนเธอร์แลนด์
วัดกำแพงใต้
วัดกำแพงใต้ เป็นวัดในพระพุทธศาสนา สังกัดมหานิกาย ตั้งอยู่ที่ตำบลบ้านสิงห์ อำเภอโพธาราม จังหวัดราชบุรี ตั้งมาประมาณ ๒๐๐ ปี เป็นวัดที่มีความสำคัญในฐานะเป็นศูนย์กลางของชาวพุทธในบริเวณตำบลบ้านสิงห์
ตั้งเมื่อ ๒๑๒๗ เดิม จากหลักฐานหนังสือรับรองสภาพวัดโดยสำนักพุทธจังหวัดราชบุรี ตั้งเป็นวัดเมื่อ พ.ศ. ๒๑๒๗ " สร้างในสมัยใดไม่ปรากฎชัด วัดกแพงใต้ได้รับการบูรณะและพัฒนามาโดยตลอด ได้รับพระราชทานวิสุงคามสีมาเมื่อ พ.ศ. ๒๔๙๗
มีเจ้าอาวาสนับแต่ก่อตั้งวัดมาจำนวน ๕ รูป(ที่พบหลักฐาน)
กิจกรรมตามโอกาสวันสำคัญทางพระพุทธศาสนา
ชีวอุตุนิยมวิทยา
ชีวอุตุนิยมวิทยา () เป็นสหวิทยาการของวิทยาศาสตร์ที่ศึกษาปฏิสัมพันธ์ระหว่างชีวมณฑลและบรรยากาศของโลก ในมาตราส่วนของเวลาตามฤดูกาลหรือสั้นกว่านั้น (โดยมีความขัดแย้งกับชีวภูมิอากาศวิทยา)
อุบัติการณ์ลมฟ้าอากาศมีผลต่อกระบวนการทางชีวภาพในช่วงระยะเวลาสั้น ๆ เช่น เมื่อดวงอาทิตย์ขึ้นเหนือขอบฟ้าในตอนเช้า ระดับของแสงจะเพียงพอสำหรับกระบวนการการสังเคราะห์ด้วยแสงที่เกิดขึ้นในใบพืช ในภายหลัง ในระหว่างวัน อุณหภูมิอากาศและความชื้นอาจทำให้เกิดการปิดบางส่วนหรือทั้งหมดของปากใบ การตอบสนองโดยทั่วไปของพืชหลายชนิดจะจำกัดการสูญเสียน้ำจากการคายน้ำ มากกว่าโดยปกติแล้ว การค่อย ๆ ปรากฎขึ้นของตัวแปรทางอุตุนิยมวิทยาในแต่ละวันจะควบคุมวงจรนาฬิกาชีวภาพของพืชและสัตว์เหมือนกัน
สิ่งมีชีวิต เพื่อเป็นส่วนหนึ่งของสิ่งเหล่านี้ จะสามารถส่งผลกระทบต่อรูปแบบของสภาพอากาศร่วมกันได้ โดยอัตราการคายระเหยของป่า หรือพื้นที่ปลูกพืชขนาดใหญ่ที่สำคัญ ก่อให้เกิดการปลดปล่อยของไอน้ำในบรรยากาศ โดยในท้องถิ่นนั้น จะมีกระบวนการที่ค่อนข้างรวดเร็วและต่อเนื่อง ซึ่งอาจจะมีส่วนสำคัญในการคงอยู่ของหยาดน้ำฟ้าในบริเวณที่กำหนด และอีกตัวอย่างหนึ่ง การเหี่ยวแห้งของพืชเป็นผลในการเปลี่ยนแปลงที่ชัดเจนในการกระจายมุมใบ และด้วยประการฉะนี้ จึงมีการปรับเปลี่ยนอัตราการสะท้อน, การส่งผ่าน และการดูดซึมของแสงพลังงานแสงอาทิตย์ในพืชเหล่านี้ ส่วนในทางกลับกัน การเปลี่ยนแปลงของอัตราส่วนรังสีสะท้อนของระบบนิเวศเช่นเดียวกับความสำคัญของความร้อนสัมผัสและความร้อนแฝงจำเพาะจากการนำและการพาจากพื้นผิวสู่ชั้นบรรยากาศ ยกตัวอย่างเช่นในสมุทรศาสตร์ ได้มีการพิจารณาถึงการปล่อยไดเมทิลซัลไฟด์โดยกิจกรรมทางชีวภาพในน้ำทะเล และส่งผลกระทบต่อละอองลอยในชั้นบรรยากาศ
วิธีการและการวัดแบบดั้งเดิมที่ใช้ในชีวอุตุนิยมวิทยาไม่ได้แตกต่างกันเมื่อนำไปใช้กับการศึกษาเกี่ยวกับปฏิสัมพันธ์ระหว่างร่างกายมนุษย์และชั้นบรรยากาศ แต่บางแง่มุมหรือการใช้งาน อาจจะได้รับการสำรวจอย่างกว้างขวางมากขึ้น เช่น ความหนาวเหน็บบนเนื้อหนังมนุษย์ได้รับการตรวจสอบเพื่อกำหนดช่วงระยะเวลาของแต่ละบุคคลตามอุณหภูมิที่กำหนดและสภาพของลม อีกตัวอย่างหนึ่งที่สำคัญ เกี่ยวข้องกับการศึกษาของสารก่อภูมิแพ้ในอากาศ (เช่น ละอองเรณู และละอองลอย) และผลกระทบที่มีต่อแต่ละบุคคล: โดยสภาพลมฟ้าอากาศสามารถสนับสนุนหรือขัดขวางการปล่อยตัว เช่นเดียวกับการเคลื่อนย้ายและการสะสมของสารก่อภูมิแพ้เหล่านี้ ที่ซึ่งบางครั้งส่งผลกระทบต่อความเป็นอยู่ของผู้คนอย่างรุนแรง
จตุรมิตรสามัคคี ครั้งที่ 27
การแข่งขันฟุตบอลจตุรมิตรสามัคคี ครั้งที่ 27 เป็นการแข่งขันฟุตบอลประเพณี มีโรงเรียนอัสสัมชัญ รับหน้าที่เป็นเจ้าภาพ แข่งขันระหว่างวันที่ 15 พฤศจิกายน ถึง 22 พฤศจิกายน พ.ศ. 2557 ที่สนามศุภชลาศัย ในสนามกีฬาแห่งชาติ แข่งขันครึ่งละ 45 นาทีทุกคู่
จังหวัดบิ่ญเฟื้อก
บิ่ญเฟื้อก () เป็นจังหวัดของประเทศเวียดนาม ตั้งอยู่ในภาคตะวันออกเฉียงใต้ของประเทศ อยู่ติดกับทางเหนือของนครโฮจิมินห์ มีพรมแดนติดกับประเทศกัมพูชา
จังหวัดบิ่ญเฟื้อกแบ่งออกเป็น 7 อำเภอ
อดีต
อดีต คือคำที่ใช้ระบุเหตุการณ์ทั้งหมดที่เกิดขึ้นก่อนจุดเวลาจุดหนึ่ง อดีตตรงข้ามและกำหนดได้จากปัจจุบันและอนาคต แนวคิดของอดีตแผลงมาจากสมัยนิยมที่มนุษย์นักสังเกตได้รู้จักกับเวลา และเข้าถึงผ่านความจำและการระลึกได้ นอกจากนี้ มนุษย์ได้บันทึกเหตุการณ์ในอดีตไว้ตั้งแต่มีภาษาเขียนเกิดขึ้น
อดีตเป็นจุดประสงค์ในศาสตร์ต่าง ๆ เช่น ประวัติศาสตร์ โบราณคดี ดาราศาสตร์โบราณคดี วิทยาการลำดับเวลา ธรณีวิทยา ธรณีวิทยาเชิงประวัติ ภาษาศาสตร์เชิงประวัติ กฎหมาย ภววิทยา บรรพชีวินวิทยา พฤกษศาสตร์บรรพชีวิน พฤกษศาสตร์โบราณคดี ธรณีวิทยาบรรพชีวิน ภูมิอากาศวิทยาบรรพชีวิน และจักรวาลวิทยาเชิงกายภาพ
รางวัลแฮมเบอร์เกอร์อวอร์ดส์ ครั้งที่ 1
รางวัลแฮมเบอร์เกอร์อวอร์ดส์ ครั้งที่ 1 เป็นรางวัลที่นิตยสารแฮมเบอร์เกอร์ ในเครือบริษัทเดย์อาฟเตอร์เดย์จำกัด พิจารณามอบให้กับผู้ที่สร้างสรรค์ผลงานด้านวงการบันเทิงในรอบปีพ.ศ. 2545 ซึ่งเป็นการจัดทำขึ้นเป็นครั้งแรก โดยมีจุดประสงค์เพื่อให้กำลังใจแก่ผู้สร้างสรรค์ผลงาน เป็นกระจกสะท้อนภาพรวม และยกระดับมาตรฐานของวงการบันเทิงไทย
รางวัลแฮมเบอร์เกอร์อวอร์ดส์ ครั้งที่ 1 แบ่งผลงานด้านวงการบันเทิงออกเป็น 4 หมวด ประกอบด้วย ภาพยนตร์ ดนตรี โทรทัศน์ และละครเวที และมีสาขารางวัลในแต่ละหมวดรวมทั้งสิ้น 26 รางวัล โดยมีหลักเกณฑ์คัดเลือกผลงานที่มีวาระในการออกฉาย ออกจำหน่าย ออกอากาศ และเปิดทำการแสดงระหว่างวันที่ 16 ธันวาคม พ.ศ. 2544 ถึง 15 ธันวาคม พ.ศ. 2545 โดยทำการคัดเลือกผลงานในแต่ละสาขาให้เหลือ 3 ตัวแทนผู้เข้าชิงรางวัลโดยกองบรรณาธิการ จากนั้นจึงเชิญผู้ทรงคุณวุฒิในแต่ละสาขามาพิจารณาคัดเลือกผลงานชนะเลิศ และให้ทรรศนะ โดยใช้เกณฑ์การให้คะแนนพิจารณาด้านคุณภาพของผลงานเป็นอันดับแรก ด้านความคิดสร้างสรรค์เป็นอันดับที่สอง และด้านความสำเร็จกับความนิยมเป็นอันดับสุดท้าย โดยมีรายชื่อหมวด สาขารางวัล ผู้ชนะรางวัล และผู้เข้าชิงดังต่อไปนี้
ปัจจุบัน
ปัจจุบัน คือเวลาที่เหตุการณ์เป็นที่รับรู้โดยตรงและเป็นครั้งแรก ต่างจากการระลึกได้ (รับรู้มากกว่าหนึ่งครั้ง) หรือ การคาดหวัง (การคาดการณ์, สมมุติฐาน, ความไม่แน่นอน) ปัจจุบันเป็นช่วงเวลาระหว่างอดีตและอนาคต และอาจแปรเปลี่ยนไปจากชั่วขณะ ไปจนถึงหนึ่งวัน หรือนานกว่านั้น ในการหาอายุจากคาร์บอนกัมมันตรังสี "ปัจจุบัน" ระบุด้วยปีก่อน ค.ศ. 1950
ปัจจุบัน บางครั้งแทนด้วยระนาบเกินระนาบหนึ่งในปริภูมิ-เวลา เรียกง่าย ๆ ว่า "ขณะนี้" (now) แม้ว่าฟิสิกส์สมัยใหม่สาธิตว่าผู้สังเกตการณ์ไม่สามารถกำหนดระนาบเกินราบหนึ่งให้เด่นชัดในการเคลื่อนที่แบบสัมพัทธ์ได้ ปัจจุบันอาจถือว่าเป็นระยะเวลาชนิดหนึ่ง
ผักหนอก
ผักหนอก เป็นพืชล้มลุกในวงศ์ Araliaceae แตกไหลไปตามพื้นดิน ใบรูปไข่แกมรูปสามเหลี่ยม มีขนทั้งสองด้าน ขอบใบเว้าเป็น 5 ซี่ ดอกเป็นดอกช่อ กลีบดอกสีเขียวอมเหลือง ผลเป็นรูปไต พบในจังหวัดเชียงใหม่และเชียงราย พบครั้งแรกที่ดอยสุเทพ จังหวัดเชียงใหม่ โดยหมอคาร์ ชาวไอริช ชื่อสปีชีส์ตั้งเป็นเกียรติแก่ประเทศไทย
เวกกิงเดอะฟอลเลน
เวกกิงเดอะฟอลเลน () เป็นสตูดิโออัลบั้มชุดที่ 2 ของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเมื่อวันที่ 26 สิงหาคม พ.ศ. 2546 โดยโฮปเลสเรเคิดส์ อัลบั้มนี้มีการบันทึกเสียงร้องที่ชัดเจนขึ้นกว่าอัลบั้มเปิดตัวของวงที่ผ่านมาอย่าง "ซาวน์ดิงเดอะเซเวนท์ทรัมเปต"
เพลงทั้งหมดแต่งโดยอะเว็นจด์เซเวนโฟลด์ นอกเหนือจากนี้จะระบุไว้
มะลินก
มะลินกหรือเขี้ยวงู ไส้ไก่ต้น มะลิฟ้า แส้วน้อย subsp. "Sootepense" เป็นไม้เถาเนื้อแข็งในวงศ์ Oleaceae ยอดอ่อนมีขนสั้นๆ ใบเดี่ยว ดอกเป็นดอกช่อ ดอกสีขาว กลิ่นหอมแรง ผลกลม สุกแล้วเป็นสีดำ ออกดอกเดือนมิถุนายน – กรกฎาคม พบครั้งแรกที่ดอยสุเทพ จังหวัดเชียงใหม่ ชาวไอริช ชื่อสปีชีส์ย่อยตั้งตามดอยสุเทพ
อาหารข้างถนน
อาหารข้างถนน คืออาหารพร้อมรับประทานหรือเครื่องดื่มที่ขายข้างถนนหรือสถานที่สาธารณะต่าง ๆ เช่น ตลาด หรือ งานออกร้าน มักจะมาจากซุ้มขายอาหาร รถเข็นอาหาร หรือรถบรรทุกอาหาร ขณะที่อาหารข้างถนนจะมีเฉพาะท้องถิ่น มักจะมีแพร่หลายตามบริเวณที่เป็นต้นกำเนิด อาหารข้างถนนส่วนใหญ่ยังแบ่งเป็นอาหารที่รับประทานด้วยนิ้วมือและอาหารจานด่วน และราคาถูกกว่าอาหารในภัตตาคาร จากการศึกษาขององค์การอาหารและการเกษตรแห่งสหประชาชาติ เมื่อปี ค.ศ. 2007 ประชาชน 2.5 พันล้านคนรับประทานอาหารข้างถนนทุกวัน
ทุกวันนี้ คนอาจจะซื้ออาหารข้างถนนด้วยเหตุผลบางประการ เช่น เพื่อได้อาหารที่ราคาสมเหตุสมผลและรสชาติในสภาพแวดล้อมที่เป็นมิตร เพื่อลองอาหารพื้นเมืองของแต่ละชนชาติ และเพราะความรู้สึกโหยหา
จากหลักฐานการบันทึกทางประวัติศาสตร์พบว่ามีการขายปลาทอดข้างถนนในสมัยกรีกโบราณ หลักฐานจากการขุดค้นทางโบราณคดีของปอมเปอีพบว่ามีการขายอาหารข้างถนนอยู่เป็นจำนวนมากด้วยเช่นกัน
ซิตีออฟอีวิล
ซิตีออฟอีวิล () เป็นสตูดิโออัลบั้มชุดที่ 3 ของอะเว็นจด์เซเวนโฟลด์ ออกจำหน่ายเมื่อวันที่ 6 มิถุนายน พ.ศ. 2548 โดยวอร์เนอร์บราเธอร์สเรเคิดส์ ร่วมกันกับโปรดิวเซอร์ แอนดริว เมอร์ดอก "ซิตีออฟอีวิล" มีความเป็นฮาร์ดร็อก และคลาสสิกเฮฟวีเมทัลมากขึ้น มากกว่าสตูดิโออัลบั้มสองชุดที่ผ่านมาของอะเว็นจด์เซเวนโฟลด์ ชื่ออัลบั้มนี้มาจากเนื้อเพลงในเพลง "บีสต์แอนด์เดอะฮาร์ลอต" ซึ่งเป็นเพลงลำดับแรกของอัลบั้ม
เพลงทั้งหมดแต่งโดย อะเว็นจด์เซเวนโฟลด์
มิเรอส์ (เพลงจัสติน ทิมเบอร์เลก)
มิเรอส์ () เป็นเพลงที่บันทึกเสียงโดย นักร้องชาวอเมริกัน จัสติน ทิมเบอร์เลก สำหรับสตูดิโออัลบั้มที่ 3 "เดอะทเวนตีทเวนตีเอกซ์พีเรียนซ์" ในปี ค.ศ. 2013 ช่วงแรกในปี 2009 ติดตามได้รับแรงบันดาลใจจากปู่ย่าตายายของเขา เป็นงานแต่งงานแปดนาทีที่ยาวนานรูปแบบใหม่ ด้วยจังหวะเพลงป๊อป และ R&B กลาง ซึ่งเป็นเรื่องเกี่ยวกับคนที่มีคนรักเป็น "มาถึงการก่อให้เกิด" ว่าเธอเป็นของเขา "อีกครึ่งหนึ่ง" ทิมเบอร์เลก ได้เขียนและผลิตร่วมกับ Timothy "Timbaland" Mosley และ Jerome "J-Roc" Harmon ,เขียนเพิ่มเติมโดย James Fauntleroy
"มิเรอส์" เป็นซิงเกิลที่ 2 จากอัลบั้ม "เดอะทเวนตีทเวนตีเอกซ์พีเรียนซ์" ในเดือนกุมภาพันธ์ ค.ศ. 2013 ที่ขึ้นอันดับท็อปของชาร์ตเพลง Australian Urban, Bulgarian, Croatian, European, Lebanese, Polish, South African และ UK singles charts เช่นเดียวกับอันดับที่ 2 ของ Billboard Hot 100 ในสหรัฐอเมริกา เพลงที่ได้รับความคิดเห็นในเชิงบวกจากนักวิจารณ์อิสระ และเสนอชื่อเข้าชิงรางวัลแกรมมี และ 2013 Teen Choice Awards มิวสิควิดีโอเผยแพร่ในเดือนมีนาคม ค.ศ. 2013 และได้รับรางวัลสองรางวัลของเอ็มทีวีวิดีโอมิวสิกอะวอดส์ สาขาวิดีโอแห่งปี
สำนักงานคณะกรรมการส่งเสริมการลงทุน
สำนักงานคณะกรรมการส่งเสริมการลงทุน ( หรือ BOI) เป็นส่วนราชการในสังกัดสำนักนายกรัฐมนตรี มีหน้าที่ส่งเสริมการลงทุนในประเทศไทย ทั้งในด้านการเพิ่มขีดความสามารถในการแข่งขันและอำนวยความสะดวกด้านการลงทุน และด้านการบริการสนับสนุนธุรกิจ ก่อตั้งขึ้นเมื่อปี พ.ศ. 2509 ในสังกัดสำนักนายกรัฐมนตรี ต่อมาในปี พ.ศ. 2545 จึงโอนไปสังกัดกระทรวงอุตสาหกรรม กระทั่งในปี พ.ศ. 2557 มีคำสั่งคณะรักษาความสงบแห่งชาติ (คสช.) ให้โอนกลับมาสังกัดสำนักนายกรัฐมนตรีดังเดิม
การส่งเสริมการลงทุนในประเทศไทย เริ่มเกิดนโยบายดังกล่าวในปี พ.ศ. 2497 ในรัฐบาลของจอมพล ป. พิบูลสงคราม ซึ่งมีพลโท บัญญัติ เทพหัสดิน ณ อยุธยา เป็นรัฐมนตรีว่าการกระทรวงอุตสาหกรรม ด้วยเหตุที่รัฐวิสาหกิจของไทยประสบปัญหารายได้จากการส่งออกลดลง จึงมีแนวคิดที่จะส่งเสริมให้เอกชนเข้ามาลงทุนในอุตสาหกรรมมากขึ้น แต่ในระหว่างที่มีการบังคับใช้กฎหมายดังกล่าว มีกิจการที่ยื่นขอรับการส่งเสริมการลงทุนเพียง 9 ราย และได้รับอนุมัติเพียง 6 ราย ดังนั้นในรัฐบาลของจอมพลสฤษดิ์ ธนะรัชต์ จึงได้ปรับปรุงแก้ไขกฎหมายส่งเสริมการลงทุนใหม่ โดยยกเลิกพระราชบัญญัติเดิมและตราพระราชบัญญัติส่งเสริมการลงทุนเพื่อกิจการอุตสาหกรรม พ.ศ. 2503 ขึ้นมาแทน และมีการแต่งตั้ง "คณะกรรมการส่งเสริมการลงทุนเพื่อกิจการอุตสาหกรรม" มีอำนาจหน้าที่ให้การส่งเสริมการลงทุน มีกรรมการทั้งหมด 36 คน โดยมีนาย ทวี บุณยเกตุ เป็นประธาน
ในระยะแรกคณะกรรมการส่งเสริมการลงทุนเพื่อกิจการอุตสาหกรรม ไม่มีบุคลากรประจำ ต้องยืมตัวข้าราชการจากหน่วยต่างๆ มาทำงาน ต่อมาจึงมีการแก้ไขกฎหมายและจัดตั้งสำนักงานคณะกรรมการส่งเสริมการลงทุนเพื่อกิจการอุตสาหกรรม เมื่อวันที่ 21 กรกฎาคม พ.ศ. 2509 มีฐานะเทียบเท่ากรม สังกัดสำนักนายกรัฐมนตรี มีที่ทำการอยู่ที่ถนนราชดำเนินกลาง และในวันที่ 21 ตุลาคม พ.ศ. 2515 ได้เปลี่ยนชื่อเป็น "คณะกรรมการส่งเสริมการลงทุน" และ "สำนักงานคณะกรรมการส่งเสริมการลงทุน" ตามประกาศของคณะปฏิวัติ ฉบับที่ 227 ลงวันที่ 18 ตุลาคม พ.ศ. 2515
ใน พ.ศ. 2546 สำนักงานคณะกรรมการส่งเสริมการลงทุน ได้โอนไปเป็นส่วนราชการภายใต้การบังคับบัญชาของรัฐมนตรีว่าการกระทรวงอุตสาหกรรม และวันที่ 30 กรกฎาคม พ.ศ. 2557 ได้มีคำสั่ง คณะรักษาความสงบแห่งชาติ ฉบับที่ 100/2557 ลงวันที่ 21 กรกฎาคม พ.ศ. 2557 โอนสำนักงานฯ จากกระทรวงอุตสาหกรรม ไปสังกัดสำนักนายกรัฐมนตรี
และในวันที่ 3 กรกฎาคม พ.ศ. 2560 ได้เปิด ศูนย์บุคลากรทักษะสูง ขึ้นที่ อาคารจตุรัสจามจุรี
พระแม่นีลาเทวี
พระแม่นีลาเทวี (; Neela Devi) เป็นพระชายาองค์ที่สามของพระวิษณุ อีกสององค์คือพระแม่ศรีเทวีและพระแม่ภูเทวี เมื่อพระวิษณุประทับที่วิมานไวกูณฐ์ พระแม่ศรีเทวีจะประทับทางด้านขวาของพระวิษณุ ส่วนพระแม่ภูเทวีประทับถัดมาไปทางด้านซ้าย.และในบทสวดพระเวทยังปรากฏ สรรเสริญพระนางในบท นีลา สูกตัม (Nila Suktam)
เจฟฟรีย์ ยูจินนีดีส
เจฟฟรีย์ เคนต์ ยูจินนีดีส (; เกิด 8 มีนาคม พ.ศ. 2503) เป็นนักเขียนชาวอเมริกัน เขาได้รับรางวัลพูลิตเซอร์ในปี พ.ศ. 2546 จากผลงานชิ้นที่ 2 "Middlesex"
เจฟฟรีย์ ยูจินนีดีสเกิดเมื่อ พ.ศ. 2503 ที่เมืองดีทรอยต์ รัฐมิชิแกน ประเทศสหรัฐอเมริกา เขาใฝ่ฝันอยากจะเป็นนักเขียนตั้งแต่สมัยเรียนมัธยม โดยได้รับแรงบันดาลใจมาจากงานเขียนของนักเขียนสมัยนวยุคนิยม (modernist) เช่น เจมส์ จอยซ์, มาร์แซล พรุสต์, วิลเลียม ฟอล์คเนอร์, เวอร์จิเนีย วูล์ฟ และทอมัส พินชอน ยูจินนีดีสเรียนจบปริญญาตรีที่มหาวิทยาลัยบราวน์ และจบปริญญาโทที่มหาวิทยาลัยสแตนฟอร์ด เขาตีพิมพ์นวนิยายเล่มแรก "The Virgin Suicides" ในปี พ.ศ. 2536 และได้รับความนิยมจนถูกนำไปสร้างเป็นภาพยนตร์ชื่อเดียวกัน ในปี พ.ศ. 2542 นำแสดงโดยเคิร์สเตน ดันสท์
ในปีพ.ศ. 2545 ยูจินนีดีสก็ตีพิมพ์ "Middlesex" นวนิยายแนวครอบครัวที่ได้รับรางวัลพูลิตเซอร์ในปีต่อมา ผลงานล่าสุดของเขา "The Marriage Plot" ตีพิมพ์ในปี พ.ศ. 2554
ปัจจุบัน ยูจินนีดีสพำนักอยู่ที่พรินซ์ตัน รัฐนิวเจอร์ซีย์ กับครอบครัว โดยเขาเป็นศาสตราจารย์ด้านการเขียนเชิงสร้างสรรค์อยู่ที่ Peter B. Lewis Center for the Arts
พระวราหะ
พระวราหะ () หรือ "วราหะอวตาร"() คือเทวดาองค์หนึ่งในศาสนาฮินดู เป็นอวตารของพระวิษณุ โดยปรากฏตามเนื้อเรื่องในคัมภีร์ปุราณะ อุปนิษัท และคัมภีร์อื่น ๆ ในศาสนาฮินดู มีกายเป็นมนุษย์ แต่ศีรษะเป็นหมูป่า หรือปรากฏองค์เป็นหมูป่าทั้งองค์
อวตารปางนี้ อยู่ในโลกยุคที่ 1 พระวิษณุทรงอวตารเป็นหมูป่า (วราห์) เพื่อปราบปรามยักษ์ ผู้มีนามว่า "หิรัณยากษะ" (ผู้ซึ่งมีนัยน์ตาทอง) ซึ่งเป็นอสูรที่ชั่วร้ายมีความร้ายกาจยิ่งนัก เดิมนั้นอสูรตนนี้ได้บำเพ็ญตบะ เพื่อบูชาพระอิศวร ทำให้พระองค์โปรดปรานพอพระทัยยิ่งนัก.
จึงประทานให้อสูรตนนี้มีฤทธิ์สามารถปราบได้ทั่วสากลจักรวาล พญาอสูรจึงได้มีความฮึกเหิมอหังการยิ่งนัก ได้จัดการม้วนแผ่นดินโลกทั้งหมด แล้วหนีบใต้รักแร้ หนีลงไปอยู่ในบาดาล ในที่สุดต้องเดือดร้อนถึงพระวิษณุอวตารลงมาเป็นหมูป่า (วราห์) เพื่อปราบปรามยักษ์ตนนี้ หมูนี้มีเขี้ยวเป็นเพชร ดำน้ำลงไปในมหาสมุทรต่อสู้กับพญาอสูรหิรัณยักษ์ จนเวลาล่วงเลยไปถึงหนึ่งพันปี จึงสามารถฆ่าหิรัณยักษ์ได้สำเร็จ ท้ายที่สุดก็เอา เขี้ยวเพชรนั้นงัดเอาแผ่นดินขึ้นมาไว้บนผืนน้ำตามเดิม.
http://huexonline.com/knowledge/20/83/
ฝันจีน
ฝันจีน (, "จงกั๋วเมิ่ง") เป็นคำใหม่ในความคิดสังคมนิยมจีนและอธิบายชุดอุดมคติในสาธารณรัฐประชาชนจีน นักหนังสือพิมพ์ ข้าราชการรัฐบาลและนักเคลื่อนไหวใช้คำนี้อธิบายบทบาทของปัจเจกบุคคลในสังคมจีน
ในปี 2556 เลขาธิการพรรคคอมมิวนิสต์จีน สี จิ้นผิง เริ่มส่งเสริมวลีดังกล่าวเป็นคำขวัญ นำให้มีการใช้อย่างกว้างขวางในสื่อจีน สีอธิบายฝันนี้ว่าเป็น "การคืนพลังชาติ การพัฒนาการดำรงชีพของประชาชน ความมั่งคั่ง การสร้างสังคมที่ดีกว่าและการเสริมกำลังทหาร" เขายังแถลงว่า เยาวชนควร "กล้าฝัน เพียรทำงานเพื่อเติมเต็มฝันและมีส่วนให้ชาติกลับมีชีวิตอีกครั้ง" วารสารทฤษฎีของพรรค "ฉิวชื่อ" ว่า ฝันจีนว่าด้วยความมั่งคั่งของจีน ความพยายามร่วม สังคมนิยมและเกียรติยศแห่งชาติ
แม้นักหนังสือพิมพ์ตะวันตกและนักเคลื่อนไหวจีนจำนวนมากเคยใช้วลีนี้ แต่บ้างเชื่อว่า การแปลบทความ"นิวยอร์กไทมส์" เขียนโดยนักหนังสือพิมพ์ชาวอเมริกัน ทอมัส ฟรีดแมน "จีนต้องการฝันของตัว" (China Needs Its Own Dream) ได้รับความชอบจากการเผยแพร่มโนทัศน์นี้ในประเทศจีน เขาว่า คำนี้มาจากเพ็กกี ลิวและโครงการฝันจีนขององค์การนอกภาครัฐด้านสิ่งแวดล้อม JUCCCE ซึ่งนิยามฝันจีนว่าเป็นการพัฒนาอย่างยั่งยืน
โรงเรียนศรีธาตุพิทยาคม
โรงเรียนศรีธาตุพิทยาคม (, อักษรย่อ: ศ.ธ.พ.) ตั้งอยู่เลขที่ 110 ถนนสมศิริ ตำบลศรีธาตุ อำเภอศรีธาตุ จังหวัดอุดรธานี 41230 สังกัดสำนักงานเขตพื้นที่การศึกษามัธยมศึกษา เขต 20 เปิดสอนตั้งแต่ระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 เนื้อที่ 47 ไร่ 3 งาน 67 ตารางวา เขตพื้นที่บริการ ประกอบด้วยโรงเรียนในเขตตำบลศรีธาตุ ตำบลจำปี ตำบลนายูง ตำบลหนองนกเขียน
โรงเรียนศรีธาตุพิทยาคม ตั้งอยู่บนเนื้อที่ 47 ไร่ 3 งาน 67 ตารางวา ได้รับการบริจาคที่ดินก่อสร้างอาคารเรียนจากผู้ใหญ่บ้าน คือนายบาน สายทอง โดยได้รับการอนุมัติจากกรมสามัญศึกษาให้เปิดทำการสอนครั้งแรก ในระดับมัธยมศึกษาตอนต้น เมื่อวันที่ 17 พฤษภาคม พ.ศ. 2516 ใช้ชื่อโรงเรียนว่า "โรงเรียนศรีธาตุอนุสรณ์" โดยใช้อาคารร่วมกับโรงเรียนชุมชนศรีธาตุ สังกัดสำนักงานการประถมศึกษาจังหวัดอุดรธานี โดยมีนักเรียนจำนวนทั้งสิ้น 58 คน ครู-อาจารย์ 3 คน ต่อมาได้สร้างอาคารเรียนถาวรขึ้น ในพื้นที่ที่ได้รับบริจาค และเปลี่ยนชื่อโรงเรียนเป็นโรงเรียนศรีธาตุพิทยาคม มาจนถึงปัจจุบัน ในปีการศึกษา 2528 ได้รับอนุมัติ จากกรมสามัญศึกษาให้เปิดทำการสอนในระดับมัธยมศึกษาตอนปลายโรงเรียนศรีธาตุพิทยาคม แบ่งโครงสร้างการบริหารงานเป็น 5 ฝ่าย ได้แก่ บริหารงานทั่วไป บริหารงานวิชาการ บริหารงานงบประมาณ บริหารงานบุคลากร และการบริหารกิจการนักเรียน ผู้บริหารยึดหลักการบริหาร/เทคนิคการบริหารแบบใช้โรงเรียนเป็นฐานตามคู่มือการบริหารสถานศึกษาขั้นพื้นฐานที่เป็นนิติบุคคล
ตราประจำโรงเรียน : ตราสัญลักษณ์ รูปพระธาตุ หมายถึง ท้องที่ตั้งของโรงเรียน มีประวัติเกี่ยวกับพระธาตุ
คติพจน์ของโรงเรียน :  ประพฤติดี เรียนดี มีวินัย น้ำใจนักกีฬา
อัตลักษณ์ของสถานศึกษา :  ยิ้มง่าย ไหว้สวย รวยน้ำใจ ใฝ่ศึกษา
สีของโรงเรียน : สีเหลือง หมายถึง ที่ตั้งของโรงเรียนอันเป็นดินแดนที่รุ่งเรืองด้วยพระพุทธศาสนา
สีดำ หมายถึง สีที่ไว้อาลัยแก่บรรพบุรุษผู้สร้างอำเภอศรีธาตุที่ล่วงลับไปแล้ว
อาคารเรียนนักเรียนชั้นมัธยมศึกษาปีที่ 1
กลุ่มสาระการเรียนรู้ภาษาไทย
กลุ่มสาระการเรียนรู้สังคมศึกษาศาสนาและวัฒนธรรม
กลุ่มสาระการเรียนรู้สุขศึกษาและพลศึกษา
ศูนย์การเรียนรู้ประวัติศาสตร์
สำนักงานบริหารสถานศึกษา
ห้องโสดทัศนศึกษา
กลุ่มสาระการเรียนรู้คอมพิวเตอร์
ห้องคอมพิวเตอร์
กลุ่มสาระการเรียนรู้ภาษาอังกฤษ
ศูนย์การเรียนรู้ภาษาจีน
ห้องนาฏศิลป์
ห้องเรียนนักเรียนชั้มมัธยมศึกษาปีที่ 2
ห้องสมุด
กลุ่มสาระการเรียนรู้วิทยาศาสตร์
ห้องปฏิบัติการทางชีววิทยา
ห้องปฏิบัติการทางเคมี
ห้องปฏิบัติการทางฟิสิกส์
กลุ่มสาระการเรียนรู้คณิตศาสตร์
ห้องเรียนนักเรียนชั้นมัธยมศึกษาปีที่4
กลุ่มสาระการเรียนรู้ศิลปศึกษา
ห้องประชุม2
ห้องดนตรี
ห้องแนะแนว
ห้องเรียนนักเรียนชั้นมัธยมศึกษาปีที่ 3
ห้องเรียนนักเรียนชั้นมัธยมศึกษาปีที่ 5
ห้องเรียนนักเรียนชั้นมัธยมศึกษาปีที่ 6
กลุ่มสาระการเรียนรู้การงานอาชีพ
สนามบาสเกตบอล
สนามวอลเลย์บอล
สนามตะกร้อ
สนามปิงปอง
สนามฟุตบอล
สนามฟุตซอล
สนามแฮนด์บอล
สนามเปตอง
ไพรเวศ วงศ์ธนบัตร
ไพรเวศ วงศ์ธนบัตร (26 เมษายน พ.ศ. 2490 - 16 กันยายน พ.ศ. 2556) เป็นอดีตนักร้องและนักดนตรีชาวไทย อีกทั้งยังเป็นสมาชิก รอยัลสไปรท์ส ในฐานะเครื่องเป่า และเป็นเจ้าของบทเพลง รักสิบล้อต้องรอสิบโมง
ไพรเวศ วงศ์ธนบัตร (เกิด 26 เมษายน พ.ศ. 2490) เป็นบุตรคนที่ 9 ของ นายเต็กเอี้ยมและนางแบงค์ แซ่ฉั่ว จบการศึกษาระดับอนุปริญญา จากวิทยาลัยเพาะช่าง
หลังจากที่ไพรเวศเรียนจบชั้นมัธยมศึกษาที่นครสวรรค์ ก็เข้ามาเรียนที่วิทยาลัยเพาะช่าง (ปัจจุบันคือ วิทยาลัยเพาะช่าง มหาวิทยาลัยเทคโนโลยีรัตนโกสินทร์) จึงได้พบกับนายอำนาจ สีมา และนายนิยม สะอาดพันธ์ หรือยม ซึ่งเรียนวิทยาลัยเดียวกัน 
ก่อนจะรวมตัวตั้งวงดนตรี จึงได้พบกับเสริมเวช ช่วงยรรยง หรืออี๊ด นายเดชา จินดาพล หรืออ้น นายพิเชฏฐ ศุขแพทย์ นายสุนทร สุจริตฉันท์ หรือจี๊ด และนายศิโรตม์ จุลินทร ที่ร่วมวงรอยัลสไปร์ทส 
ซึ่งโด่งดังในช่วงเข้าแข่งขันชิงชนะเลิศดนตรีแห่งประเทศไทย โดยวงดิอิมพอสซิเบิล คว้ารางวัลชนะเลิศ ในปี 2513 และวงรอยัลสไปร์ทสได้รองชนะเลิศอันดับ 1 จากนั้นจึงมีอัลบั้มผลงานเพลงออกมาทั้งแนวสตริงและลูกทุ่งสตริง
ไพรเวศ วงศ์ธนบัตร เสียชีวิตเมื่อวันที่ 16 กันยายน พ.ศ. 2556 เมื่อเวลา 02.00 น. โดยเสียชีวิตอันเกิดจากหัวใจวายเฉียบพลันที่โรงพยาบาลวิภาวดี ได้ลาโลกไปด้วยอาการหัวใจวายเฉียบพลันที่ รพ.วิภาวดี เมื่อวันที่ 16 ก.ย. เวลาประมาณ 02.00 น. โดยมีพิธีรดน้ำศพและบำเพ็ญกุศลที่วัดลาดพร้าว ศาลา 6
อนาคต
อนาคต คือสิ่งที่จะเกิดขึ้นในเวลาหลังจากปัจจุบัน การมาถึงของอนาคตเป็นสิ่งที่หลีกเลี่ยงไม่ได้เพราะเวลาและกฎของฟิสิกส์ เนื่องจากอนาคตมีธรรมชาติของความเป็นจริงและมีภาวะที่หลีกเลี่ยงไม่ได้ ทุกสิ่งที่มีอยู่ในขณะนี้และจะมีอยู่ต่อไปนั้น สามารถจัดว่าเป็นสิ่งถาวร หมายความว่ามันจะมีอยู่ตลอดไป หรือเป็นสิ่งชั่วคราว หมายความว่ามันจะสิ้นสุดลง อนาคตและมโนทัศน์ของนิรันดร์เป็นหัวข้อหลักของวิชาปรัชญา ศาสนา และวิทยาศาสตร์ และการนิยามนิรันดร์โดยไร้ข้อถกเถียงที่ผ่านมานั้นไม่เกี่ยวข้องกับความคิดของคนส่วนใหญ่ในมุมมองของวัฒนธรรมตะวันตก ซึ่งใช้มโนทัศน์เชิงเส้นเกี่ยวกับเวลา อนาคตเป็นส่วนหนึ่งของเส้นเวลาที่ยื่นออกไปที่ถูกคาดการณ์ว่าจะเกิดขึ้น ในทฤษฎีสัมพัทธภาพพิเศษ อนาคตถือว่าเป็นอนาคตสัมพัทธ์ หรือกรวยแสงอนาคต
ในปรัชญาเวลา ทฤษฏีปัจจุบันเป็นความเชื่อว่ามีเฉพาะปัจจุบันเท่านั้นที่มีอยู่จริงและอนาคตกับอดีตถือว่าไม่มีจริง เมื่อพูดถึงประเด็นต่าง ๆ เช่น กรรม ชีวิตหลังความตาย และอวสานวิทยา ศาสนาหลายศาสนามองว่าอนาคตศึกษาเรื่องจุดจบของเวลาและลักษณะจุดจบของโลกเป็นอย่างไร บุคคลทางศาสนา เช่น ผู้เผยพระวจนะ และโหร อ้างว่ามองเห็นอนาคต ความพยายามที่จะทำนายหรือพยากรณ์อนาคตอาจมาจากการสังเกตวัตถุวิเศษของคนโบราณ
จังหวัดล็องอาน
ล็องอาน () เป็นจังหวัดที่ตั้งอยู่ในดินดอนสามเหลี่ยมปากแม่น้ำโขงของประเทศเวียดนาม เมืองหลักของจังหวัดคือเตินอาน เมืองใหญ่อื่น ๆ ได้แก่ เบ๊นลึก, ถั่ญฮว้า และมี 13 อำเภอในจังหวัด
จังหวัดล็องอานมีมหาวิทยาลัยขนาดใหญ่อยู่ 2 แห่ง ได้แก่
จังหวัดเตี่ยนซาง
เตี่ยนซาง () เป็นจังหวัดที่ตั้งอยู่ในดินดอนสามเหลี่ยมปากแม่น้ำโขงของประเทศเวียดนาม
กวัก แจ-ยง
กวัก แจ-ยง (; ; เกิด 22 พฤษภาคม ค.ศ. 1959) เป็นทั้งผู้กำกับภาพยนตร์และนักเขียนบทชาวเกาหลีใต้ เขาสำเร็จการศึกษาสาขาฟิสิกส์จากมหาวิทยาลัยกยองฮี เขาได้ประสบความสำเร็จกับภาพยนตร์เรื่องแรกของเขาในเรื่อง "Watercolor Painting in a Rainy Day" ในปี ค.ศ. 1989 แต่ล้มเหลวในภาพยนตร์สองเรื่องถัดมา ส่งผลให้นำมาซึ่งการว่างงานถึงแปดปี ก่อนที่จะกลับมาสร้างผลงานยอดนิยมถล่มทลายกับภาพยนตร์"ยัยตัวร้ายกับนายเจี๋ยมเจี้ยม" ในปี ค.ศ. 2001 เขาเป็นที่รู้จักในเรื่องราวของความรักที่ไร้ขีดจำกัด โดยถ่ายทอดออกมาในประเภทของภาพยนตร์ที่หลากหลายเข้าไว้ด้วยกัน
อะเว็นจด์เซเวนโฟลด์ (อัลบั้ม)
อะเว็นจด์เซเวนโฟลด์ () เป็นสตูดิโออัลบั้มชุดที่ 4 ของอะเว็นจด์เซเวนโฟลด์ ออกจำหน่ายเมื่อวันที่ 26 ตุลาคม พ.ศ. 2550 โดยวอร์เนอร์บราเธอร์สเรเคิดส์ อัลบั้มนี้เดิมได้กำหนดการไว้ว่าจะออกจำหน่ายในวันที่ 16 ตุลาคม แต่ได้ถูกเลื่อนไปอีก 2 สัปดาห์ เพื่อที่จะรวมโบนัสและการผลิตให้สมบูรณ์มากยิ่งขึ้น รวมทั้งเบื้องหลังการสร้างแอนิเมชันของมิวสิกวิดีโอเพลง "อะลิตเติลพีซออฟเฮฟเวน" อัลบั้มนี้เข้าสู่อันดับ 4 ในชาร์ต"บิลบอร์ด" 200 ในวันที่ 23 กันยายน พ.ศ. 2551 อัลบั้มนี้ได้รับรางวัลแผ่นเสียงทองคำ โดยอาร์ไอเอเอ อัลบั้มนี้ยังได้ออกจำหน่ายในรูปแบบแผ่นเสียงไวนิลอีกด้วย อะเว็นจด์เซเวนโฟลด์ได้สนับสนุนการวางจำหน่ายของอัลบั้มด้วยการออกทัวร์ ซึ่งเริ่มในวันก่อนที่จะออกอัลบั้มจนถึงสิ้นปี พ.ศ. 2552
"อะเว็นจด์เซเวนโฟลด์" เป็นสตูดิโออัลบั้มเต็มชุดสุดท้ายที่วงทำผลงาน ก่อนการเสียชีวิตของเดอะเรฟ ซึ่งเกิดขึ้นเมื่อวันที่ 28 ธันวาคม พ.ศ. 2552 เพียงสองสัปดาห์ก่อนที่วงจะเริ่มบันทึกเสียงอัลบั้มชุดถัดมา "ไนต์แมร์" เสียงร้องของเขาได้ถูกบันทึกลงในเพลงทุกเพลงของอัลบั้ม
แม้ว่าการตอบรับของอัลบั้มนี้จะมีการกล่าวถึงการเปรียบเทียบถึงแนวเพลงอัลบั้มชุดนี้กับชุดที่ผ่าน ๆ มา "อะเว็นจด์เซเวนโฟลด์" ก็ได้ชนะในงาน "เคอร์แรง!" อะวอร์ด ในสาขาอัลบั้มเพลงยอดเยี่ยมในปี พ.ศ. 2551 นอกจากนี้ อัลบั้มนี้ยังได้ถูกจัดโดยเคอร์แรงให้เป็น "666 อัลบั้มที่คุณต้องฟังก่อนตาย" เดือนเมษายน พ.ศ. 2557 อัลบั้มมียอดจำหน่ายกว่า 960,161 แผ่นในสหรัฐอเมริกา
เพลงทั้งหมดแต่งโดย อะเว็นจด์เซเวนโฟลด์ ผู้ประพันธ์เพลงที่นอกเหนือจากนี้จะระบุไว้
Tabernaemontana orientalis
พุดกังหัน
ชื่อวิทยาศาสตร์ : Tabernaemontana orientalis R.Br.
ชื่อสามัญ : Pinwheel Jasmine
วงศ์ : APOCYNACEAE
วงศ์ย่อย : Rauvolfioideae
สกุล : Tabernaemontana
ลักษณะทางพฤกษศาสตร์
ลำต้น ไม้พุ่ม สูงตั้งแต่ 30-150 เซนติเมตร ลำต้นมีน้ำยางสีขาว 
ใบ ใบออกตรงข้าม แผ่นใบเป็นรูปหอกหัวกลับ สีเขียวเข้ม มันเงา ใบกว้าง 2-5 เซนติเมตร ยาว 2-10 เซนติเมตร ปลายใบยื่นเป็นติ่งแหลม ฐานใบแคบแหลม ขอบใบเรียบ ไม่มีหูใบ ใบมีน้ำยางสีขาว
ดอก ดอกช่อสีขาว กลีบเลี้ยงเชื่อมติดกัน กลีบดอก 5 กลีบโคนเชื่อมติดกันเป็นหลอดรูปทรงกระบอกสีขาว ยาว 1.5-2.5 เกสรเพศผู้ 5 อัน ก้านชูบอับเรณูเชื่อมติดกันบนหลอดของกลีบดอก อับเรณูแยกจากกัน หลอดของกลีบดอกยาวประมาณ 2 เซนติเมตร เกสรเพศเมียมีก้านยาวประมาณ 1 เซนติเมตร มี 2 คาร์เพล รังไข่อยู่กึ่งกลาง
ถิ่นกำเนิดและการกระจายพันธุ์ : ถิ่นกำเนิดในประเทศไทย พบกระจายในเขตร้อน ออกดอกตลอดปี 
ประโยชน์ : นิยมปลูกเป็นไม้ประดับ ดอกตูมนำมาร้อยมาลัย เป็นพืชที่มีคุณค่าทางเศรษฐกิจ
เฮลทูเดอะคิง
เฮลทูเดอะคิง () เป็นสตูดิโออัลบั้มชุดที่ 6 ของอะเว็นจด์เซเวนโฟลด์ ออกจำหน่ายเมื่อวันที่ 23 สิงหาคม พ.ศ. 2556 ในนิวซีแลนด์ และออสเตรเลีย ต่อมาได้ออกจำหน่ายในไอทูนส์ ในวันที่ 27 สิงหาคม พ.ศ 2556 และในอเมริกาเหนือในวันเดียวกัน อัลบั้มนี้มี ไมค์ เอลิซอนโด เป็นโปรดิวเซอร์ นับเป็นอัลบั้มแรกที่ทำผลงานกับมือกลองคนใหม่ เอริน ไอล์เจย์ ซึ่งได้เข้าร่วมเป็นสมาชิกเพื่อออกทัวร์อย่างเดียวในปี พ.ศ. 2554 ก่อนที่จะเป็นสมาชิกวงอย่างเป็นทางการในปี พ.ศ. 2556 และยังเป็นอัลบั้มแรกของอะเว็นจด์เซเวนโฟลด์ที่ไม่มีมือกลองคนเก่าของวง เดอะเรฟ ในการมีส่วนร่วมในการทำผลงาน อย่างไรก็ตาม อะเว็นจด์เซเวนโฟลด์ก็ได้ประพันธ์เพลงเพื่อระลึกถึงความทรงจำถึงเขาในบทเพลง "เซนต์เจมส์" (St. James)
เพลงทั้งหมดแต่งโดย อะเว็นจด์เซเวนโฟลด์
เลอมัง
เลอมัง () เป็นข้าวหลามแบบท้องถิ่นของอินโดนีเซีย มาเลเซียและสิงคโปร์ ทำจากข้าวเหนียว กะทิ และเกลือ ปรุงในกระบอกไม้ไผ่ ปิดจุกด้วยใบตอง การปรุงอาหารในกระบอกไม้ไผ่นี้ เป็นที่นิยมในหมู่ชาวอีบันบนเกาะบอร์เนียว นิยมใช้ในงานฉลอง เช่น เทศกาลเก็บเกี่ยวของอีบัน และชาวกาไวดยัก นิยมกินกับแกงไก่
วิธีการปรุงเลอมังนี้เรียกว่าปันโซะห์หรือปันซุห์ โดยนำไปย่างบนไฟอ่อนๆ เปิดจุกออก หมุนกระบอกไปมาบ้าง ใช้เวลา 4-5 ชั่วโมง เลอมังเป็นที่นิยมในหมู่ชาวอินโดนีเซีย มินังกาเบา และอีบันในบอร์เนียว เลอมังมักพบได้ทั่วไปในอินโดนีเซียที่มีชาวมินังกาเบาอาศัยอยู่
เลอมังนิยมรับประทานในช่วงเย็นในเทศกาลอีดุลฟิตรีและอีดุลอัดฮาสำหรับชาวมุสลิมอินโดนีเซีย ชาวโอรังอัสลีในคาบสมุทรมลายูหุงข้าวในกระบอกไม้ไผ่และรับประทานเลอมังเช่นเดียวกัน
บักโซ
บักโซ () หรือ บาโซ () เป็นเนื้อปั้นก้อนแบบอินโดนีเซียมีลักษณะคล้ายลูกชิ้นแบบจีน ปกติทำจากเนื้อวัว แต่ก็สามารถทำจากเนื้อชนิดอื่นได้ เช่น ไก่ ปลา กุ้ง อาจเสิร์ฟในชามน้ำซุปกับหมี่เหลือง หมี่หุน ผักดอง เต้าหู้ ไข่ กะหล่ำปลี ถั่วงอก ขนมจีบ เกี๊ยวกรอบ หอมเจียว และขึ้นฉ่าย พบได้ทั่วอินโดนีเซีย บักโซหั่นเป็นชิ้นใช้เป็นส่วนผสมของมีโกเร็งหรือนาซีโกเร็ง
คำว่าบักโซมาจาก ภาษาจีนฮกเกี้ยน bak-so (肉酥, Pe̍h-ōe-jī: bah-so•) ซึ่งแสดงให้เห็นว่าบักโซในอินโดนีเซียมาจากอาหารจีนฮกเกี้ยน ในอินโดนีเซียมีบักโซหลายรูปแบบและนิยมเรียกตามชื่อเมือง เช่น บักโซโซโล บักโซมาลัง
ส่งเสริมธุรกิจเกษตรกรไทย
บริษัท ส่งเสริมธุรกิจเกษตรกรไทย จำกัด (สธท.) เป็นอดีตรัฐวิสาหกิจในสังกัดกระทรวงเกษตรและสหกรณ์ ก่อตั้งขึ้นเมื่อปี พ.ศ. 2548 เพื่อทำหน้าที่เป็นกลไกสำคัญในการขับเคลื่อนโครงการสำคัญด้านการเกษตรโดยการจัดหาทุนในรูปปัจจัยการผลิตให้แก่เกษตรกร (โครงการโคล้านตัว) และช่วยบริหารจัดการเพื่อเพิ่มขีดความสามารถให้เกษตรกรมีเทคนิคในการผลิต การแปรรูป และการตลาดที่เหมาะสม รวมทั้งช่วยเหลือเกษตรกรในการบริหารความเสี่ยงด้านต่าง ๆ
บริษัท ส่งเสริมธุรกิจเกษตรกรไทย จำกัด ถูกตั้งขึ้นในปี พ.ศ. 2548 โดยมีกระทรวงการคลัง เป็นผู้ถือหุ้นทั้งหมด ด้วยทุนจดทะเบียน 1,000 ล้านบาท เป็นนิติบุคคลเฉพาะกิจ ที่รัฐบาลของพันตำรวจโท ทักษิณ ชินวัตร จัดตั้งขึ้นมาเพื่อดำเนินงานโครงการส่งเสริมการเลี้ยงโคเนื้อล้านครอบครัว หรือโครงการโคล้านตัว ซึ่งเป็นแนวคิดของนายสมศักดิ์ เทพสุทิน ก่อนที่โครงการดังกล่าวจะถูกยกเลิกในเวลาต่อมา
สธท. มีผลการดำเนินการตลอดระยะเวลาที่จัดตั้งบริษัท โดยมีการจัดหาโคเนื้อให้เกษตรกร และมีโคที่เกษตรกรลักลอบขายออกไปในท้องตลาด นำไปสู่การดำเนินคดีกับเกษตรกร แต่เนื่องจากบริษัทไม่มีความพร้อมในการฟ้องคดีแพ่งกับผู้เลี้ยงโค จึงได้เสนอต่อคณะรัฐมนตรีให้ยุติการดำเนินกิจการของบริษัท
กระทั่งคณะรัฐมนตรีได้มีมติเมื่อวันที่ 29 ธันวาคม พ.ศ. 2552 ให้เลิกกิจการบริษัท และให้กระทรวงเกษตรและสหกรณ์ ดำเนินการแต่งตั้งคณะกรรมการจำหน่ายกิจการ
เทวีศรี
เทวีศรี ( "เดวี ซรี") หรือ ศรีเทวี ( "ซรี เดวี") หรือ ไญ โปฮาจี ซังฮฺยัง อัสรี () เป็นเทวีผู้อุปถัมภ์ความอุดมสมบูรณ์และพืชพันธุ์ธัญญาหารตามความเชื่อพื้นเมืองดั้งเดิมของชาวชวา, ซุนดา และบาหลีก่อนการรับศาสนาฮินดูและอิสลาม ทำนองเดียวกับคติโพสพของไทย
ครั้นหลังการรับอิทธิพลจากศาสนาพราหมณ์-ฮินดู เทวีศรีถือว่าเป็นพระภาคหนึ่งของพระลักษมี และยังคงบูชากันอย่างแพร่หลายในหมู่เกาะบาหลี และชวา
โรงเรียนศิลาทองพิทยาสรรค์
โรงเรียนศิลาทองพิทยาสรรค์ ประกาศจัดตั้งโดย ฯพณฯ  สุขวิช รังสิตพล   รัฐมนตรีว่าการกระทรวงศึกษาธิการ เมื่อวันที่ 30  เมษายน พ.ศ.2539
ตั้งอยู่ที่หมู่ 3 ตำบลหนองหิน อำเภอเมืองยโสธร จังหวัดยโสธรสังกัดสำนักงานเขตพื้นที่การศึกษามัธยมศึกษา เขต 28 มีเนื้อที่ 35 ไร่ 2 งาน 14 ตารางวา เปิดสอนตั้งแต่ระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 
โดยอาศัยความร่วมมือของประชาชนทุกหมู่เหล่าในแต่ละท้องถิ่น ตาม นโยบายปฏิรูปการศึกษา  พ.ศ. 2538
โรงเรียนศิลาทองพิทยาสรรค์ เดิมเป็นโรงเรียนสาขาของโรงเรียนยโสธรพิทยาสรรค์ 
ฯพณฯ  สุขวิช รังสิตพล รัฐมนตรีว่าการกระทรวงศึกษาธิการ ประกาศจัดตั้งเมื่อ วันที่ 30  เมษายนพ.ศ.2539
เป็นโรงเรียนเอกเทศของกรมสามัญศึกษา ตั้งอยู่ถนน รพช.สายคำเกิด–ยางเดี่ยว หลักกิโลเมตรที่ 9 ต.หนองหิน อ.เมือง จ.ยโสธร (ใกล้วัดป่าหนองไคร้) ในที่ดินส่วนบุคคล เนื้อที่ 35 ไร่ 2 งาน 14 ตารางวา 
ซึ่งบริจาคโดยนายสงวน สายหยุด นายเปลี่ยน คูณสุข นางสีปจัน พรานป่า หลวงพ่อพระครูสุมนสารคุณ เจ้าอาวาสวัดป่าหนองไคร้ ให้เป็นที่ตั้งโรงเรียน 
กำนันเจริญ แสวงผล และชุมชนช่วยกันสร้างอาคารเรียนชั่วคราว 1 หลัง โดยมีนายประยงค์ แก่นลา มาเป็นผู้ประสานงาน เปิดทำการสอนครั้งแรก
เด็กเสเพล
เด็กเสเพล นวนิยายไทยอันโด่งดังของ พนมเทียน เคยถูกนำมาสร้างเป็นภาพยนตร์
ทั้งหมด 2 ครั้งโดยครั้งที่ 1 ออกฉายเมื่อปี 2503 นำแสดงโดย จิตกร สุนทรปักษิณ และครั้งที่ 2 เมื่อปี 2539 นำแสดงโดย วินรวีร์ ใหญ่เสมอ
ครั้งที่ 3 พ.ศ. 2562 นำมาสร้างใหม่เป็นละครโทรทัศน์ใช้ชื่อว่า เด็กเสเพล 2018 ผลิตโดย บริษัท นวประทานพร จำกัด บทโทรทัศน์โดย อัญรินทร์ กำกับการแสดงโดย ชัยยุทธ ชูศักดิ์ไพบูลย์ นำแสดงโดย วรพล จินตโกศล,ธัญญวีร์ ชุณหสวัสดิกุล,ฌาน์รัชต์ มณฑากูล,อังคณา วรรัตนาชัย,จักรภัทร อังศุธนมาลี,กิตติยา จิตรภักดี,ศรันทร์ธร ก้องธรนินทร์,เขตต์ ฐานทัพ,นิชานันท์ ฝั้นแก้ว,ฐปนัท สัตยานุรักษ์,พงษธัช รัตนเศรณี และนักแสดงอีกมายมาย รอเปิดกล้อง ออกอากาศทาง ช่อง 7 HD
เทียนกิ่งขาว
เทียนกิ่งขาว หรือ เฮนนา (Henna; ) เป็นพืชในวงศ์ Lythraceae และเป็นพืชมีดอกชนิดเดียวในสกุล Lawsonia คำว่าเฮนนาในภาษาอังกฤษมาจาก ภาษาอาหรับ حِنَّاء (ALA-LC: "ḥinnāʾ"; ออกเสียง ) หรือ حناหรือ เป็นไม้พุ่มเปลือกเรียบ สีน้ำตาล ใบเดี่ยว รูปรี ออกตรงข้ามกัน โคนใบรูปลิ่ม ดอกช่อออกตามปลายกิ่ง ดอกขาวเรียกเทียนกิ่งขาว ดอกแดงเรียกเทียนกิ่งแดง ผลกลมสีเขียวแก่แล้วสีน้ำตาล
เปลือกต้น ผลและรากเมื่อรับประทานทำให้อาเจียน ท้องร่วง เป็นอัมพาตและแท้งบุตร กระจายพันธุ์ในแอฟริกาและเอเชียใต้ ใบสดของเทียนกิ่งต้มรวมกับเหง้าขมิ้นชันใช้รักษาเล็บขบ ผงใบแห้งใช้ย้อมผมให้เป็นสีแดงส้ม ใบมีสารลอว์โซน เป็นผลึกสีส้มแดงพืชชนิดนี้ใช้ทำสีย้อมที่เรียกเฮนนาเช่นกัน โดยใช้ทาผิวหนัง เส้นผม เล็บ ผ้าไหม ผ้าฝ้าย
นฤมล นิลวรรณ
นฤมล นิลวรรณ หรือต๋อย เกิดเมื่อปี2496เป็นหลานสาวของสมชาย นิลวรรณ ได้สัมผัสคลุกคลีกับเบื้องหลังการทำงานในวงการ จนกระทั่งได้เปิดตัวกับผลงานการแสดงเรื่องแรกในชีวิตด้วยภาพยนตร์เรื่อง ‘น้ำผึ้งขม’ ในปี พ.ศ. 2517 โดยรับบท นุ้ย หรือ กังสดาล นางเอกของเรื่อง และจากละครเรื่องนี้ทำให้พบรักและแต่งงานใช้ชีวิตกับสะอาด เปี่ยมพงษ์สานต์
เด็กเสเพล (2539)
เด็กเสเพล (2539) ภาพยนตร์ไทยแนววัยรุ่น
จาก ไฟว์สตาร์ โปรดักชั่น ออกฉายครั้งแรกเมื่อปี 2539 กำกับภาพยนตร์โดย นพพร วาทิน นำแสดงโดย ฌานิศ ใหญ่เสมอ และ คาเรน คล่องตรวจโรค
โดยภาพยนตร์เรื่องนี้สร้างจากบทประพันธ์ของ พนมเทียน แต่ได้มีการดัดแปลงเนื้อหาให้ทันสมัย
มากขี้นโดยได้มีการเพิ่มเติมเรื่องยาเสพติดเข้ามา
หนังตาตก
หนังตาตก (, "โทซิส") เป็นการห้อยหรือตกของหนังตาบนหรือล่าง การห้อยอาจเลวลงหลังตื่นนาน คือ เมื่อกล้ามเนื้อของบุคคลล้า บ้างเรียกสภาพนี้ว่า "ตาขี้เกียจ" แต่ปกติคำนี้หมายถึง ตามัว หากหนังตาตกรุนแรงพอและปล่อยไว้ไม่รักษา หนังตาที่ห้อยสามารถก่อสภาพอื่นได้ เช่น ตามัวหรือสายตาพร่าต่างแนว จึงเป็นเหตุสำคัญเป็นพิเศษสำหรับความผิดปกตินี้ที่ต้องรักษาเด็กตั้งแต่อายุยังน้อยก่อนจะขัดขวางพัฒนาการการมองเห็น
โต๋วต๋ง
โต๋วต่ง () หรือในภาษาจีนกลางเรียก ตู้จ้ง ( dùzhòng ) เป็นไม้ยืนต้นขนาดเล็กที่เป็นไม้พื้นเมืองของจีน และเป็นสมาชิกเพียงชนิดเดียวของวงศ์ Eucommiaceae ในธรรมชาติหาได้ยากแต่มีการปลูกทั่วไปในจีน เนื่องจากเปลือกไม้มีฤทธิ์เป็นยา และใช้ในตำรับยาจีน เปลือกไม้นั้นภายนอกเป็นสีน้ำตาลอ่อน ผิวหยาบ ด้านในเรียบสีม่วงเข้ม มียางขาว เปลือกไม้ใช้เป็นยาบำรุงตับไต
เหลี่ยงเคี้ยว
เหลี่ยงเคี้ยว หรือในภาษาจีนกลางเรียก เหลี่ยนเชี่ยว () เป็นพืชมีดอกที่เป็นพืชพื้นเมืองในเอเชีย และเป็นสมุนไพรที่ใช้ในตำรายาจีน iมีสารออกฤทธิ์ที่สำคัญคือ lignan Pinoresinol ผลแก่สีเหลืองอมน้ำตาล แก่แล้วแตก ผิวของผลไม่เรียบมีปุ่มเล็กๆจำนวนมาก ผลใช้เป็นยาขับร้อน แก้บวม ขับปัสสาวะ ผลสดสีเขียวอมน้ำตาล
ครีม
ครีม () คือผลิตภัณฑ์นมที่ประกอบด้วยชั้นไขมันเนยตักออกจากส่วนบนของนมก่อนกระบวนการรวมเป็นเนื้อเดียวกัน (homogenization) ในนมที่ไม่ผ่านกระบวนการนั้น ไขมันซึ่งหนาแน่นน้อยกว่าจะฟูขึ้นด้านบนในที่สุด ในอุตสาหกรรมกระบวนการผลิตครีม กระบวนการนี้จะเร่งด้วยเครื่องหมุนเหวี่ยง เรียกว่า "เครื่องแยก" ในหลายประเทศ ครีมมีขายในหลายเกรดขึ้นกับเนื้อไขมันเนยรวม ครีมอาจแห้งและกลายเป็นผงได้ในระหว่างการขนส่งสู่ตลาดระยะไกล
ครีมที่ตักออกจากนมอาจเรียกว่า "สวีตครีม" (sweet cream) หรือ "ครีมหวาน" เพื่อแยกตัวจากครีมหางนมที่ตักจากหางนม ซึ่งเป็นผลิตผลพลอยได้จากการทำเนยแข็ง ครีมหางนมจะมีเนื้อไขมันต่ำกว่าและมีรสเค็ม เปรี้ยว และ "รสเนย" (cheesy)
ครีมที่ผลิตจากวัว (โดยเฉพาะวัวเจอร์ซีย์) ที่กินหญ้าตามทุ่งหญ้าเลี้ยงสัตว์จะมีสารแคโรทีนอยด์ธรรมชาติที่สกัดจากพืชที่พวกมันกิน ทำให้ครีมมีสีออกเหลืองอ่อน จึงเรียกสีขาวออกเหลืองดังกล่าวว่า สีครีม ครีมจากนมแพะ หรือจากวัวที่เลี้ยงในที่ร่มให้กินธัญพืช หรือเม็ดอาหารที่สกัดจากธัญพืช จะมีสีขาว